text:
Flaggdagsrøða, sum Páll á Reynatúgvu, løgtingformaður, flutti fram í Runavík, flaggdagin 2017.
Góðu Eysturoyingar, góðu Føroyingar!
Sveimandi yvir oyggjunum ein frálíkan várdag, leggja vit smátt um smátt merki til hvussu heppin vit føroyingar eru. 270.000 ferkilometrar at stúv stappaðum hjalli, væl krýndur við 18 framúr vøkrum og liviligum oyggjum.
Júst sum nálirnar hesar spírandi várdagarnar, bretta oyggjarnar sær á, og bróta sær slóð móti ljósinum, við megi frá tí gróðrarríka botninum. Soleiðis eru Føroyar.
Gamaní, nógv býr millum vakurleikan og hjallin, tað vita vit væl, men vit vita eisini at vakurleiki og føði, eru avgerandi grundarsteinar í lívinum. So hollir at vit leita eftir teimum til deyðin loysir av.
Okkara drúgva søga sum tjóð, byrjaði við at nøkur fólk, allarhelst av bretsku oyggjunum, settu búgv í míni heimbygd, á Sandi. Teinurin vit hava rógvið sum tjóð síðani 5. øld, hevur verið bæði langur og strangur.
Ávirkanin hevur verið ymisk, átrúnaðarliga, vinnuliga og mentanarliga. Og hóast fáment, hava vit tvíhildið um at á grønu oyggjunum skal lív lagast. Tí eru vit her enn og vit fjølgast. Vit hava eisini bygt landið upp í felagsskapi, við áliti á tað sum Skaparin gav.
Søgan hevur lært okkum at tá skiftandi fyritøkur, bankar og persónar rísa og falla, stendur føroyska fólkasálin stinn, sum óvikandi bulurin og bergkletturin, ið tryggjar lív her á landi.
Á teirri longru tíðartromini eru vit øll rættiliga lík. Hava øll okkara veikleikar og styrkir. Tað er ómetaligt tíðarhav undan okkara føðing, og vónandi eins ómetaligt tíðarhav eftir okkara deyða.
Men á stuttu tíðartromini kunnu vit vera sera ymisk. Menniskjalig fáfongd gevur eisini summum høvi at hevja seg uttan at hava tað uppiborið, meðan onnur, nógvar av okkara gerandishetjum, ikki fáa tað rúm tær eiga.
Hesin veruleiki er kortini ikki serføroyskur. Tvørturímóti sær út til at altjóða samfelagið í nógvum førum setir illa við í løtuni.
—
Á einum av okkara mongu ítróttarferðum við børnunum, mátti eg ein morgunin steðga á, á Skipanesi. Frammanfyri okkum lá Skálafjørðurin opin við øllum sínum vakurleika. Sólin sum royndi at berja sær geislarnar gjøgnum skýggini. Byrjandi guvanin upp av vaknandi fjørðinum. Her var liviligt og vakurt. Alt andaði av møguleikum. Myndin stendur brend í minni enn.
Og tað er sjón fyri søgn. Tit sum her búleikast hava fingið góða gávu. Og tit brúka talentirnar. Neyvan nakað økið í landinum hevur skapt og uppliva so nógva framgongd og menning síðstu 40 árini, sum tit ið her búgva. Aling, trúðarlív, frálandavinna, ídnaður, ítróttur, fiskivinna, handil, og seinnu árini bæði sosialir og mentanarligir stovnar, sum fullgerða myndina.
Serliga væl duga tit at lofta møguleikanum í tí smáa, og sum eygleiðari sær man at tit megna eisini væl leikin at unna grannanum væl. Tykist ikki sum øvundin hevur serliga góðan gróðrarbotn her um leiðir.
Men nú stendur nýtt siðaskifti fyri durum. Siglingarleiðin inn á fjørðin er farin, langi vegurin um Streymin fær ein kappingarneyta í nýggja Eysturoyartunlinum.
Júst sum føroyska samfelagið vera tit ávirkað, av tí ráki sum nertir menniskju ið koma saman. Sumt fer at kennast væl, annað verri. Men eitt er vist, at vóru fyritreytirnar góðar frammanundan, so eiga tær at gerast enn betri her, rundan um føroya størsta og besta fjørð.
Tað er stórur vandi í royndini at lýsa fólk, og uppaftur størri vandi í at lýsa tey sum eind, tí í gerandislívinum eru vit ymisk.
Men skal eg vera púra erligur, so havi eg ongantíð skilt at eitt so virkið og strembandi fólk sum tit ið her búgva, í so stóran mun leggja sítt polittiska álit á trygdina í ríkisfelagsskapinum. Tit, sum dagliga leggja vala lunnar undir føroyska flaggið, sum vit í dag heiðra.
Eg havi onkuntíð skemta við sambandsfólkini á Tingi, um at tey vóru ímóti fyrstu vegagerðini í Føroyum við teirri grundgeving, at føroyski fóturin var ikki egnaður til at ganga á vegi. Hetta sýta tey í dag fyri er satt.
Men er tað ikki so at í søgunar bakspegli, hava vit lyndi at káva útyvir tær minni góðu avgerðirnar vit tóku á lívsleiðini? Víst er, summar avgerðir í lívinum, eru vit glaðari um enn aðrar.
Men her við Løkin kunnu vit spyrja, hevur flaggið so nakran týdning í dag? Og hevur tað at vera føroyingur nakran týdning í dag? Eru vit ikki øll bara heimsborgarar. Eru vit ikki øll bara leikarar á tí stóra liðnum?
Jú, gamaní, men líta vit aftureftir, so eru tað tær røttu avgerðirnar, sum eftir mínum tykki gera okkum til teir føroyingar vit eru í dag. Vit eru eitt framkomið fólk, og eitt framkomið fólk hevur ábyrgd móti umheiminum.
Vit hava egið mál. Egið flagg. Egið fiskimark. Egna vinnu. Egnan politikk. Og egna umbroytiliga mentan. Eftir mínum tykki er einki natúrligari, enn at vit eisini hava egið land. Okkara land.
Okkara viðurskifti við Danmark minna meg mest um hesi stóru veðurlombini um heystið, sum ikki hava lagt av at súgva. Ærnar verða syftar uppfrá, og vita ikki um tær eru keyptar ella seldar. Fyri onnur kennist tað eitt sindur skemtiligt, og kanska píniligt eisini.
Tí tað er okkara lutur at mynda og skapa hettar landið. Og hondina á hjartað, mangan vakni eg um morgunin, og spyrji hvussu tað ber til at eg skuldi vera ein av teimum hepnu, sum er føddur her.
Tí lítið í kring. Hyggið fyri eystan. Hyggið fyri vestan. Og sigið mær so hvør eigur meira at gera gott við, og gagn av, enn vit føroyingar? Sum tey ungu siga. Tað koyrir bara! Kanska serliga her á Skálafjørðinum. Arbeiði er til hvørja vinnuføra hond og høvd. Og mong onnur við.
Samanbera vit okkum við mong onnur heimsins lond, so eru vit eitt paradís. Vit hava tað so trygt, og gott í Føroyum, at vit mangan ikki geva okkum far um júst hvussu gott vit hava tað.
Sjálvandi sveiggjar samfelagið. Vit búgva í og liva mitt í einum umbroytiligum kova, har førleikin at spæla saman við náttúruni er avgerandi fyri vælferðina.
—
Eru so eingir spurningar ella tættir, sum vert er at kjakast um? Jú so avgjørt. Tí øll hendan ovurhonds ferðin krevur at vit steðga á, av og á. Og kanska serliga tá ferðin er harðast. At vit hugsa og grunda um lívsins viðurskiftir. Spitarin er ikki altíð rætta tólið. Bæði bremsan og róðrið hava eyðsýndar dygdir eisini.
Sjálvur haldi eg at vit sum samfelag krevja og vanta ov nógv av okkara barnafamiljum. Vit rokna við at okkara ungu føroyingar skulu arbeiða fyri seg og síni, og eisini uppala fyrsta flokks samfelagsborgarar. Samstundis sum tey skulu rinda fyri hús í milliónaflokki. Eg skilji væl at familjubond kunnu slitna undir slíkum umstøðum, og at hjúnarskilnaðartølini ganga uppeftir.
Her er tørvur á at hugsa, og møguliga at saðla, av nýggjum. At hugsa uppalingina og familjutrivnaðin saman við arbeiðslívinum. Tí størsta uppgávan vit hava sum menniskju, er at seta væl við. At fáa børnini til vala fólk, upplýst og ábyrgdarfull móti øðrum, og sær sjálvum við.
Vit eru eisini tað fyrsta veruliga ættarliðið av føroyingum, sum letur síni børn uppala á stovni, heldur enn at uppala børnini sjálvi. Hvørji úrslit spyrjast burturúr tí? Mennir tað foreldrini til betri foreldur, børnini til betri børn, ella er tað bert eitt praktiskt samfelagsligt stig fyri at brúka arbeiðsmegina í landinum betri?
15 øldir av heimauppaling eru uppá stutta tíð, avloystar av nýggjum leisti. Eg haldi meg hoyra børn sum ljóða meira og lurta minni. Kortini skal eg ikki gera grundleggjandi niðurstøður, men spurningin eiga vit at royna at fáa svaraðan.
My home is my castle. Ella er tað, my castle is my home? Og hvussu seta vit búgv? Verandi fíggingarskipan og sethúsabygging er gomul og ógvuliga bindandi.
Beinleiðis talað snýr tað seg um at fáa lønt starv, byggja og gjalda restina av lívinum, ella drúgvan part av tí. Kann tað ikki vera annarleiðis?
Kunnu vit ikki gera rúm fyri størri frælsi í gerandisdegnum, fyri meira av vinnuligum kreativiteti, spontaniteti og kensluni av at royna okkurt nýtt á egnum beinum? Noyðist so stórur partur av tøku inntøkuni hjá vanligum fólki at fara til tak yvir høvdið, og breyð á borðið í 2017?
Og hvussu við hesum nýggja? Við snildfonunum og teldlunum. Eru vit saman longur? Ella menna vit samskiftisamboð, sum í veruleikanum flyta okkum longri frá hvørjum øðrum? Kann tað hugsast at vit við nútímans tøknini gerast passiv og fremmandgjørd í mun til samfelagið, og harvið lata meira og meira vald uppí hendurnar á teimum, sum hava ríkiligt frammanundan?
Okkurt bendir á at so er. Sosialu miðlarnir rúnarbinda fólk, og kunnu til tíðir tykjast sum eftirgjørdar skrellispannir, har fólk oysa gor og gall út, uttan veruligar avleiðingar fyri tey sjálvi, og fyri tey sum vera hartaði. Uttan bindandi nærveruna. Uttan treytaða sambandið, sum kemur av at vera saman og virka saman.
Tá tað er sagt, so lat tað standa rimmarfast, at Føroyar eru eitt møguleikans land, har rúm væl og virðiliga er fyri okkum øllum, og nógvum afturat.
Men onkursvegna er ein andsøgn í at vit mennast á upplýsingarstigum sum menniskju, men samstundis binda okkum fastari í gerandisleinkjur.
Eg sakni ein føroyskan Think Tank, ein hugsunarbanka, sum ráðgevur føroyska samfelagnum um hvussu vit betri brúka møguleikarnar í einum samfelag sum okkara. Serliga tá um menniskjaligar førleikar ræður. Og í hesum góða hugsunarbanka, skal eisini vera pláss fyri ommum og abbum, og børnum við.
—
Uttan at vita av tí, leita vit eftir blágrøna litinum og fevnandi sjónarringinum. Borin við sjóvarstrond, hava vit ans fyri havsins týdningi frá barnsbeini av. Tí kemur tað ikki óvart á at flestu føroyingar, hava egna áskoðan á føroyska fiskivinnu og eisini hvussu vit best gera gagn burtur úr havsins tilfeingi. Vit eru havsins børn í orðsins rætta týdningi.
—
Aprílveðrið er umskiftiligt. Vit høvdu lambaspræn í gjár. Soleiðis eru Føroyar. Júst sum vit kenna tær. Við hjartanum dukandi undir Merkinum, og við kensluni av at vit eru Føroyingar. Tí í 15 øldir hevur hettar verið okkara land, og framvegis toyggja oyggjarnar seg upp úr blágrøna hjallinum. Móti ljósinum. Og móti tær og mær.
Takk fyri heiðurin, og takk fyri at tit lýddu á!


c: text/html

text:
Í morgin verður mentanarvikan Vesturskin sett á Stakka í Sørvági. Marita Dalsgarð heldur setanarrøðu, Blue Coat Brass Band spæla festligan horntónleik og Jensina Olsen framførir við gittara og sangi. Eisini verður ókeypis suppa. Mælt verður til at taka egna skál og skeið við.
Súkklutúrur til setanina fer úr Sandavági, úr Miðvági og av Vatnsoyrum.
Umframt alskyns mentanartiltøk, verða nógvar ymiskar náttúruupplivingar at fara til á Vesturskin.
Postarenning
Posterenningin tekur støði í vøkru náttúruni í Vágum, og snýr seg um at finna ein post í hvørjari bygd - í alt eru seks postar. Við hvønn post skulu luttakararnir loysa eina uppgávu OG taka eina selfie.
Postarenningin verður skotin í gongd á setanini av Vesturskin, og postarnir verða tá avdúkaðir á facebook tiltakinum.
Tað einasta tit skulu gera er at:
• Samla eitt lið við vinum, familju ella báðum
• Velja eitt liðnavn
• Finna teir 6 postarnar + loysa selfie-uppgávuna
• Leggja myndirnar samlaðar inn á facebook tiltakið
Minst til at viðmerkja liðnavn
Øll lið, sum hava gjøgnumført postarennigina, eru við í lutakastinum um 5 stórar kramarísar við drússi.
Postarenningin er opin til 1. septembur, og møguligt er at klára allar postarnar uppá ein dag. Tó ber eisini til at býta postarenningina upp í fleiri dagar.
Til ber at ganga, súkkla ella koyra til postarnar. Eitt gott hugskot er at smyrja sær ein lekkran matpakka at hava við, tá ið tit fara at finna postarnar og loysa uppgávurnar saman.
Renning niðan á Húsafelli
Á Seinsummardegnum í Sandavági leygardagin 25 august, verður aftur runnið niðan á Húsafelli.
Húsafelli er 591 metrar høgt, og er vallað heilt á toppin. Farið verður av miðstaðarøkinum í Sandavági.
Gongutúrur við Vága gongufelag
Sunnudagin 26 august skipar Vága gongufelag fyri felags gongutúri. Møtt verður á Vatnsoyrum haðani gingið verður niðan framvið Tjørndalsá og eftir fjøllunum til Sandavágs.
Ferðaleiðari er Sidney Olsen. Túrurin tekur 4-5 tímar.
Sólseturskaffi í Gásadali
Sunnukvøldið 26 august verður boðið til sólseturskaffi í Gásadali. Møtt verður við Gásadalsgarð, haðani gingið verður niðan á eggina til kaffi og harmonikutónar. Vágakórið framførir nøkur løg
Pilates á Trælanípu
Týsdagin 28. august verður pilates-tiltak á Trælanípu við Helenu Jørgensen.
Helena undirvísir í pilates matwork, ið merkir, at venjingin fer fram við egnari kroppsvekt. Venjingin leggur dent á at styrkja kjarnu okkara, serliga teir djúpu vøddarnar, samstundis sum kroppurin verður mobiliseraður.
Tiltakið hóskar sera væl til øll, ung sum gomul.
Møtt verður við ovaru gøtuna. Havið egið undirlag við so sum máttu, handklæði ella teppi.
Horntónar í Munkastovu
Mikudagin 29. august verður høvi at sigla við Jósupi út í Tindhólm og í Munkastovu. Jósup fer úr Sørvági út í Tindhólm, har steðgað verður við ferðaleiðara í tveir tímar. Síðani verður siglt í Munkastovu, har Anna Sofía Jørgensen fer at framføra nakrar horntónar.
Bílegg á mykines.fo
Hugnakvøld í Viðurbyrgi
Hóskvøldið 30 august skipar Bíggjarbati fyri hugnakvøldi við báli, felagssangi og suppu í Viðurbyrgi.
Yoga í Salgjógv
Fríggjadagin 31. august verður yoga í Salgjógv. Øll kunnu luttaka í tiltakinum, roynd sum óroynd. Fyri at koma til Salgjáar krevst tó at man er vælgongdur.
Heibrith Jakobsen er yogalærari á tiltakinum. Heibrith hevur gjørt yoga í 8 ár, og hevur undirvíst sum yogalærari síðani 2014 bæði í Føroyum og uttanlands. Yogatímin verður ein blanding av 'flow yoga' og 'twist & strekk'.
Takið egið undirlag við, so sum máttu, teppi ella handklæði.
Møtt verður við vegin omanfyri Salgjógv, sum liggur eitt sindur uttan fyri Bíggjar bygd.
Fiskikapping á Vatninum
Leygardagin 1. septembur verður fiskikapping á Vatninum. Sneisabreyð verður til børnini og kaffi og kaka til tey vaksnu. Vinnarin fær steyp til ognar. Møtt verður á flúgvarabedingini.
Vatnarenning
Í sambandi við Føroya vakrasta hálvmaraton skipar Frælsi fyri einum styttri rennitúri av flogvøllinum til FK í Miðvági leygardagin 1. septembur.
- Visit Vágar

robotstxt: allowed

filter: keep


text:
- Øll Størv (111)
- Byggivirksemi (0)
- Fiskavøruídnaður (3)
- Fiskiskapur (0)
- Flutningur (1)
- Flutningur sjóvegis (3)
- Fyrisiting og tænastur (27)
- Gistihús og matstovur (12)
- Handil og umvæling (9)
- Heilsu- og almannaverk (41)
- Kunningartøkni (1)
- Lærupláss (2)
- Skipasmiður og smiður (2)
- Undirvísing (3)
- Vinnuligar tænastur (7)
Starvsfólk til Eldrasambýlið Giljagarð í Leirvík
Vit sóknast eftir starvsfólki, sum ynskir at skapa góð og virðilig kor til eldri borgarar. Talan er um eitt tíðaravmarkað starv frá 15.nov 2021 til apríl 2022. Starvið er á 32 tímar um vikuna í skiftandi vaktum.
Starvið snýr seg í høvuðsheitum um at veita røkt til eldri borgarar.
Dentur verður lagdur á, at tú hevur:
- Førleika, hegni og áhuga í at veita eldri borgarum stuðul og hjálp at megna sín dagligdag
- Evni og áhuga í at arbeiða innan heilsustimbran, fyribyrgjan og endurvenjing
- Góð evni at samstarva
- At tú ert opin og fleksibul í mun til skiftandi tørvir hjá borgarunum
- Tað er ein fyrimunir, um tú hevur útbúgving sum heilsurøktari ella heilsuhjálpari, men ikki eitt krav
Vit kunnu bjóða
- Eitt sera hugnaligt og heimligt arbeiðspláss
- Góðar arbeiðsumstøður og fjølbroyttar avbjóðingar
- Gott samstarv við onnur fakfólk
Setan og løn
Starvið verður sett sambært sáttmála við avvarðandi fakfelag. Um tú ynskir fleiri upplýsingar, ert tú vælkomin at ringja til Annu Hanusson Joensen, virkandi deildarleiðara á Giljagarði, á tlf. 730282
Umsóknir
Umsóknir við prógvum, CV og øðrum, skulu vera okkum í hendi í seinasta lagi fríggjadagin 25. okt. 2021. Umsóknirnar skulu sendast til: Nánd – Oyran 2 – 512 Norðragøta, ella á teldupost: annahj@eystur.fo
_____________________________________________________________________________
Eysturkommuna og Fuglafjarðar kommuna hava skipað javnbjóðis samstarv um heimatænastu, eldrarøkt v.m., og tann 1. januar 2015 yvirtók samstarvið ábyrgdina av eldraøkinum í kommununum. Samstarvið hevur heitið Nánd. Dagliga umsitingin hjá Nánd er partur av umsitingini hjá Eysturkommunu. Samstarvið rekur trý sambýli, eitt dagtilhald fyri demens, og eina deild, ið tekur sær av heima- og sjúkrarøkt.
Sí meira um Heimatænastuna Nánd hjá Eysturkommunu og Fuglafjarðar


text:
Barnaverndartænastan
Suðuroyar Barnaverndartænasta fevnir um Sumbiar-, Vágs-, Porkeris-, Hovs-, Famjins-, Tvøroyrar-, og Hvalbiar kommunu.
Barnaverndartænastan hevur telefon 61 10 90.
Vakttelefonin eftir arbeiðstíð 28 30 33
T-postur: barnavernd@tvoroyri.fo
Avgreiðslutíðin er mána- til fríggjadag frá
kl. 09.00 til kl. 14.00.
Postaddressa:
Suðuroyar Barnaverndartænasta
Postboks 104
FO-810 Tvøroyri
Starvsfólk:
Annika Jónsveinsdóttir, leiðari
Jóneleyg Eyðunsson, málsviðgeri
Unn Michelsen, málsviðgeri
Oddvá Thomsen,sosialráðgevi
Gitte Klein, sálarfrøðingur
Sissal Petersen, námsfrøðingur
Barnaverndarnevndin:
Malan Petersen, forkvinna
Barbara Gram, næstforkvinna
Majken Jósveinsdóttir
Sylvia Thomsen
Birgir Veyhe
Eyðbritt Krosslá
Amy Thomsen
Um Suðuroyar Barnaverndartænastu
Endamálið hjá Suðuroyar Barnaverndartænastu er at ansa eftir at børn og ung, sum vegna sosial vandamál liva undir viðurskiftum, ið kunnu skaða teirra vælferð og menning, kunnu fáa tað hjálp ið er neyðug fyri at greiða støðu teirra.
Eitt týðandi mál fyri barnaverndartænastuna er at syrgja fyri at hjálpin verður sett í verk saman við familjuni , at tilboðið er tað besta og at gerandisdagurin hjá barninum og familjuni ávirkast so lítið sum gjørligt.
Tú kann venda tær til Barnaverndartænastuna um tú, barn títt ella familjan hava ringar umstøður og hava tørv á hjálp til at mýkja gerandisdagin.
Tú kann eisini seta teg í samband við Barnaverndartænastuna um tú veit um familju ella barn ið tørva hjálp.
Tú kann vera ónevndur um tú ynskir tað.
FRÁBOÐANIN ER FYRSTA FET AT STØÐGA EINI SYRGILIGARI LAGNU
Tað er ikki altíð lætt at vita við vissu, nær eitt barn er fyri misrøkt ella ikki, men sum borgarar í samfelagnum eiga vit ikki at venda blinda eyga til, tá vit hava varhugan av, at talan er um misrøkt av einum barni. Vit skilda barninum bestu kor at liva undir, og eiga tí at boða mynduleikunum frá hesum.
Lógin um barnavernd er sera greið tá talan er um fráboðan. Øll hava vit skildu at boða mynduleikunum, um vit kenna til mál, har barn verður fyri misrøkt. Lógin sigur at øll hava fráboðanarskyldu, men skilur tó ímillum meiniga borgaran og tann sum í starvi sínum hevur við børn at gera, tá talan er um navngivna fráboðan.
Fráboðanir skula vendast til barnaverndina í tínum øki.
Eftir fráboðan, viðgerð barnaverndin fráboðanina
Tínar skyldur
Lógin um barnavernd sigur, at øll hava fráboðanarskyldu, men skilur millum vanliga borgaran og tey, sum í starvi sínum hava við børn at gera.
Tú kanst sum vanligur borgari vera ónavngivin, tá ið tú boðar frá. Men arbeiður tú við børnum og gjøgnum títt arbeiði fært kunnleika um barnamisrøkt, hevur tú skyldu at upplýsa títt navn.
Barnaverndin skal viðgerða innkomnar fráboðanir sum skjótast og í seinasta lagi innan eina viku.
Kapittul 3 í barnaverdarlógini- Fráboðanarskyldan
§ 14. Øll, sum í starvi sínum hava við børn at gera og sum í hesum sambandi fáa kunnleika til viðurskifti ella hava orsøk til at halda, at viðurskifti eru, sum krevja, at komið verður uppí eftir hesi lóg, hava skyldu til navngivin at boða barnaverndartænastuni frá hesum. Fráboðanarskyldan sambært hesum stykki verður sett fram um ásetingarnar í øðrum lógum um tagnarskyldu í viðkomandi yrkjum.
Stk. 2. Tann, ið fær kunnleika til, at foreldur ella annar uppalari vanrøkir, meinslar ella misnýtir eitt barn, ella at barnið á annan hátt livir undir viðurskiftum, ið kunnu skaða tess sálarligu ella likamligu heilsu ella menning, hevur skyldu til at boða avvarðandi barnaverndartænastu frá hesum. Fráboðarin kann vera ónavngivin.
Stk. 3. Fráboðast skal eisini eftir stk. 1 og 2 um kvinnu, ið er við barn, tá ið mett verður, at tørvur er á stuðli sambært hesi lóg, t.d. vegna rúsevnismisnýtslu, sosialum ella sálarligum ávum.
Stk. 4. Barnaverndartænastan skal sum skjótast, og seinast innan eina viku, ganga ígjøgnum innkomnar fráboðanir og meta um, hvørt kanningar skulu setast í verk sambært hesi lóg, sí §§ 45 og 49.
Stk. 5. Barnaverndartænastan skal boða fráboðara sbrt. stk. 1 frá, hvørt fráboðanin er móttikin.


text:
Smærru Antilloyggjar
Smáu Antilloyggjar, ið eru í einum boga úr Puerto Riko í Stóru Antilloyggjum fyri norðan og at strondini í Suðuramerika, eru partur av Karibiaoyggjum í Karibiska Havinum.
Oyggjarnar hava verið evropeisk hjálond, men nú eru tær flestu fræls ríki. Tær frælsu oyggjarnar eru St. Kitts og Nevis, Antigua og Barbuda, Dominika, St. Lusia, St. Vinsent og Grenadinoyggjar, Barbados, Grenada og Trinidad og Tobago. Nógvar oyggjar eru enn undir Stórabretlandi, Fraklandi, Hollandi ella USA: Amerikonsku Jómfrúoyggjar, Anguilla, Aruba, Bretsku Jómfrúoyggjar, Bonaire, Curacao, Guadeloupe, Martinque, Montserrat, Saint Martin, Sint Maarten, Sint Eustatius, Saint Barthélemy og Saba.
Fólkið er ættað úr Afrika, Evropa og Asia, og burtur úr tí er sprottin egin og lívlig mentan, sum leggur stóran dent á tónleik og dans. Bananir, sum vaksa væl í nógvum hita og nógvum regni, eru týdningarmikil útflutningsvøra. Men javnan er vandi fyri, at banangrøðin misferst, tá ið ódnir herja. Fyrr fóru fólk ímillum oyggjarnar í báti, og enn verður mesta vøran flutt við skipi, tí at tað er bíligasti flutningsháttur. Stórar útflutningshavnir eru t.d. Castries í St. Lusia. Í fleiri oyggjum eru ongar jarnbreytir lagdar, og høvuðsvegirnir eru mest fram við strondini, og tí er vegasambandið inn í oyggjarnar vánaligt. Í Antigua, Barbados, Martinique og mongum øðrum oyggjum eru nú lagdir stórir flogvøllir. Stór flogfør kunnu seta seg.
Mesti ídnaðurin í Smáu Antilloyggjum er í Trinidad og Tobago. Olja og gass eru í undirgrundini, og har eru virki, sum vinna úrdráttir úr oljuni og gassinum, og eisini er jarn- og stálídnaður. Tá ið Barbados er frá, eiga hini londini so at siga eingi ráevni, og høvuðsinntøka teirra er landbúnaður, t.d. bananir, sukur, bummull og kakao. Seinastu árini hevur verið roynt at gera útflutningsídnaðin fjølbroyttari. Í St. Vinsent og Grenadinoyggjar er gjørd stór kvørn, og í Martinique oljureinsiverk. Á mongum oyggjum hevur ymiskur smáídnaður tikið seg upp.


text:
Ein tann mest vanliga grundin til, at teldusníkar klára at bróta inn í teldur og teldukervi, er vánalig og endurnýtt loyniorð. Í hesum innlegginum vísi eg á, hvussu eitt forrit, sum nevnist ein "password manager", kann nýtast til at gera góð loyniorð, og soleiðis tryggja tínar dátur og dátur hjá tínari fyritøku.
Author: Bárður
“Cryptojacking” og ein (næstan) oyðiløgd telda
Tað høga virðið á Bitcoin og øðrum kryptovaluta hevur gjørt, at teldusníkar royna at nýta tína teldu til at útvega sær pening. Framgangshátturin hjá teldusníkunum ger, at tað er vandi fyri, at tín telda brennur yvir. Tað er tó í flestu førum møguligt at verja telduna móti hesum.
Enn ein grund til at heimasíður skulu nýta brongling
Ein dani hevur gjørt eitt video, sum vísir á enn eina grund til at heimasíður skulu nýta brongling.
Í túsundatali av føroyingum raktir av álvarsligum leka
Listi við 1.4 milliardum loyniorðum liggur frítt atkomiligur á internetinum. Í túsundatali av føroyskum teldupostadressum eru at finna á listanum.
Bloggurin hevur fingið logo
Bloggurin hevur nú fingið eitt logo. Eg havi nýtt eina heimasíðu, har tað er møguligt at gera logo ókeypis. Heimasíðan hevur tó sett sum treyt, at eg lýsi við, at tað er gjørt á teirra heimasíðu. So fyri ikki at koma í trupulleikar havi eg givið teimum viðurkenning herundir: Logo made with DesignEvo
Stolin loyniorð
Av og á verða loyniorð stolin frá ymsum tænastum á internetinum.
Í hesum innlegginum vísi eg tær, hvussu tú sjálv/sjálvur kann finna útav, um títt loyniorð er blivið stolið.
Føroyskar heimasíður tryggja ikki títt loyniorð
Ein kanning, sum eg gjørdi av 62 føroyskum heimasíðum vísti, at tríggjar út av fýra heimasíðum ikki brongla títt loyniorð tá tú innritar.
Eitt fet rætta vegin fyri Facebook
Facebook hevur broytt teirra privatpolitikk. Tínir persónligu upplýsingar á Facebook eru nú eitt vet tryggari, tí tað sær út til, at "Apps Others Use" er farið í søguna.
Tá phishing kom til Føroyar
Hvat er Phishing? Phishing er ein roynd at stjala persónligar upplýsingar, so sum brúkaranavn, loyniorð, gjaldskortupplýsingar og líknandi, við at útgeva seg fyri at verða ein, sum man ikki er. Sum dømi kann nevnast teldupostar, sum skuldu síggja út sum, at teir vóru frá PostNord, Netflix og Skat. Phishing teldupostarnir hava til endamáls at fáa… Continue reading Tá phishing kom til Føroyar
Deila tínir Facebook-vinir tínar upplýsingar við altjóða fyritøkur?
At halda seg frá Facebook spølum er tíverri ikki nokk Tann 3. marts skrivaði eg um Nametests og spøl á Facebook, sum kunnu elva til, at ymiskar fyritøkur fáa fulla atgongd til tínar Facebook upplýsingar. Kanska tú altíð hevur ansa væl eftir, ikki at luttaka í slíkum spølum og følir teg tí tryggan. Av og… Continue reading Deila tínir Facebook-vinir tínar upplýsingar við altjóða fyritøkur?


text:
Barnavanlukkutrygd
Vanlukkutrygd til tín eygnastein.
Tíverri hendir tað eisini, at børn eru fyri óhappi, sum merkir teirra tilveru í styttri ella longri tíð. Tí bjóðar Trygd Barnavanlukkutrygd, so at børnini eru tryggjað, um tey skuldu fingið ein meira álvarsaman skaða, har tey verða avlamin við í minsta lagi 5% orsakað av einum vanlukkutilburði. Um talan er um óhapp, t.d. um barnið fær tannskaða ella skaða á brillurnar, so hjálpir Barnavanlukkutrygd undir ávísum treytum eisini.
Tað er eitt gott hugskot at tekna Barnavanlukkutrygd, tá tú fært børn. Eldri børnini verða, størri gerast vandarnir, men nógvar av teimum kunnu tit sum foreldur fyribyrgja. Til dømis kunnu tit barnatryggja kontaktir, leidningar, skáp og trappur heima hjá tykkum sjálvum. Verri er, tá tit eru úti og vitja onnur, ið ikki hava barnatryggjað sítt heim. Her kann tað vera strævið at fylgja við, tá tað lítla fer á kanningarferð.
Børn skulu sleppa at vera børn
Av tí at tit ikki kunnu halda eyga við børnunum allan sólarringin, skulu tit í øllum førum hava møguleikan at tryggja tey. Barnavanlukkutrygd tryggjar øll tíni børn, til tey fylla 18 ár. Les meira um Barnavanlukkutrygd í faldara og treytum í høgra bredda.
Viðkomandi skjøl
- Tak niður faldara um Barnavanlukkutrygd her
- Teytirnar fyri Vanlukkutrygd sært tú undir teiginum Vanlukkutrygd
- Fá eitt óbindandi tilboð


text:
-
20
nov
Skaðaviðgeri til Trygd
Vit sóknast eftir einum dugnaligum og tænastusinnaðum skaðaviðgera til Skaðadeildina. Deildin hevur ábyrgd av at viðgera allar skaðar, ið okkara kundar boða frá. Talan er um eitt tíðaravmarkað starv fyri starvsfólk, ið fer í barnsburðarfarloyvi.
Um starvið
Tín høvuðsuppgáva verður at viðgera fráboðanir um skaða frá bæði privat- og vinnukundum umframt at taka tær av endaliga skaðaendurgjaldinum. Í hesum sambandi fert tú m.a. at viðgera akfarsskaðar, skaðar á bygningar, innbúgv og aðrar skaðar.
Í Trygd leggja vit okkum eftir altíð at veita okkara kundum eina so góða og skjóta tænastu, sum til ber. Tað er tí sera umráðandi, at tú ert før/ur fyri at veita dygdargóða tænastu í skaðaviðgerðini, og at tú samstundis tryggjar kundanum tað endurgjaldskrav, ið viðkomandi hevur rætt til.
Um teg
1. Tað er ein fyrimunur, um tú hevur hóskandi útbúgving
2. Tað er ein fyrimunur, um tú hevur royndir á økinum ella aðrar viðkomandi royndir, men hetta er tó ikki eitt krav. Vit eru sinnað at geva rætta persóninum neyðugu upplæringina.
3. Tær dámar at arbeiða sjálvstøðugt, men trívist eisini væl við at arbeiða í toymi.
4. Tú hevur yvirlit – eisini tá ið tú hevur nógv um at vera.
5. Tú tekur ábyrgd, dugir væl at raðfesta og at arbeiða saman við øðrum.
6. Tú ert fyrikomandi og tænastusinnað/ur og dugir væl at samskifta við kundar - eisini í truplum støðum.
Um okkum
Trygd er eitt sterkt, nútímans tryggingarfelag, ið veitir skaðatryggingar til privatpersónar og virki.
26 dugnalig starvsfólk starvast í Trygd, og vit leggja stóran dent á at gagnnýta styrkirnar hjá hvørjum einstøkum starvsfólki til fulnar.
Gerandisdagurin er merktur av samstarvi og hjálpsemi, og vit raðfesta at varðveita og menna eitt gott samanhald og eitt jaligt arbeiðsumhvørvi.
Vit bjóða
Eitt spennandi, avbjóðandi og sjálvstøðugt starv við góðum møguleikum fyri fakligari og persónligari menning í einum nútímans og livandi arbeiðsumhvørvi. Starvið er tíðaravmarkað til 1 ár.
Tú verður partur av einum virknum og nýskapandi toymi, og saman við dugnaligum starvsfelagum verður tú við til at flyta felagið inn í framtíðina. Vit síggja tínar persónligu dygdir sum ein týðandi leiklut í at gera Trygd enn sterkari.
Meira at vita
Vilt tú vita meira um starvið, ert tú vælkomin at seta teg í samband við Ellu Mortensen, deildar-leiðara, á telefon 558 111 ella á elm@trygd.fo.
Umsókn
Send tína umsókn við lívsrensli (c.v.) og avritum av prógvum til HR@trygd.fo ella: Trygd, Oknarvegur 5, Postsmoga 44, 110 Tórshavn, att: Ella Mortensen
Umsóknarfreistin er 5. desember.


text:
Temadagur: Bosniadrápini
Tað eru Nám og Amnesty sum skipa fyri degnum. Dagurin varð fyrstu ferð hildin í fjør, og gjørt er av, at innihaldið í degnum skal venda sær til skúlanæmingar.
Í ár eru hádeildir í føroyska fólkaskúlanum bodnar við. Korona hevur ásett, hvussu dagurin verður skipaður. Vanligt er, at næmingar møtast til eitt stórt tiltak. Í ár er Skúlin við Streymin vertur fyri degnum, og luttekur tískil á tiltakinum, sum vegna korona verður stroymt í allar skúlastovur, sum hava áhuga, kring landið.
Evnið í ár, er "Bosniadrápini" á Balkan.
Skráin byggir á, at nógv fólk í Føroyum hava persónligt samband við fólk haðani, ella hava upplivingar frá krígnum í Bosnia, árini 1992 -1995.
Tað sum ger evnið viðkomandi í samband við altjóða minnisdagin um fólkadráp er, at í býnum Srebrenica vórðu útivið 8.000 bosniskir muslimskir menn og dreingir fyribeindir í einum hópdrápi, sum ein ST-dómstólur hevur dømt at vera fólkamorð.
Longu nú ber til at lesa og síggja tilfar um dagin og evnið á undirvísingarportalinum Snar. Hetta er síðan, sum lærarar nýta til at fyrireika næmingarnar til 27. januar, men sum øll eru vælkomin at leita sær kunning um evnið á.
Skráin fyri dagin 27. januar er soleiðis:
- Tanja Elek, flýddi frá heimlandinum undan kríggi. Hon kom til Føroya í 2001 og hevur síðani arbeitt á Bakkafrosti.
- Ottar í Funningsstovu, var hermaður á Balkan í 1995. Hann greiðir frá, hvat hann gjørdi sum hermaður.
- Heini í Skorini greiðir frá søguni, hvat hendi á Balkan hesi árini, hví tað hendi, og hvørjar avleiðingar tað fekk fyri forsetar og ríkisleiðarar.
- Fótbóltskønu Heri Simonsen og Tróndur Arge greiða frá sambandinum millum Føroyar, gamla Juguslavia og londini á Balkan frá 1990 til í dag.
- Regin Jacobsen, greiðir frá, hvussu hann hjálpti Tanju Elek og øðrum flóttafólkum, at fáa arbeiðs- og upphaldsloyvi í Føroyum og um týdning av integratión.


text:
Okkara arbeiðspláss
Tað er umráðandi fyri BankNordik sum arbeiðsgevara at varðveita og draga at sær dugnalig og heilhugað starvsfólk, sum hava áræði og førleika at reka eina virðisskapandi fíggjarfyritøku. Tí vilja vit skapa fyritreytirnar fyri einum góðum og avbjóðandi arbeiðsumhvørvi, har førleikamenning og trivnaðartiltøk støðugt styðja uppundir. Vit ásanna, at tað hevur stóran týdning, at okkara starvsfólk hava eina sunna javnvág millum arbeiðslív og privatlív, og eru tilvitað um, at trivnaðurin og heilsan hjá starvsfólkunum eru av størsta týdningi, um BankNordik-samtakið skal vera kappingarført í fíggjargeiranum í framtíðini.
Trivnaður og heilsa
Tað hevur avgerandi týdning, at tey, sum hava sína dagligu gongd í BankNordik, trívast og kunnu vera errin av at fara til arbeiðis. Starvsfólkini eru tað týdningarmesta tilfeingið hjá bankanum, og vit arbeiða alsamt við trivnaði, menning og tiltøkum, sum stimbra samleikan og mentanina hjá fyritøkuni.
BankNordik ger eina árliga mentanarmáting, sum eggjar stavsfólkunum til at siga sína hugsan um ymisk viðurskifti í fyritøkuni. Endamálið er m.a. at fáa eina greiðari mynd av, hvussu sterk virkismentanin er, hvussu væl fyritøkan livir upp til egin virði, og hvørji tiltøk eiga at verða raðfest í framtíðini. Ein óheftur veitari gjørdi ta fyrstu mentanarmátingina í bankanum í 2016. Úrslitið var 3,9 eftir stiganum 1-5. Hetta halda vit vera eitt nøktandi úrslit, sum eisini gevur okkum eitt sammetingargrundarlag til mentanarmátingina í 2017.
Útbúgving og menning
Tá ið førleikastigið í starvsfólkahópinum er høgt, er BankNordik kappingarførur. Tí virka vit alsamt fyri at menna okkara menniskjatilfeingi og soleiðis tryggja tilverugrundarlagið hjá bankanum og betra framtíðarmøguleikarnar hjá tí einstaka starvsfólkinum. Hvørt ár setur bankin eina munandi upphædd í at útbúgva nýggj starvsfólk og í eftirútbúgving, m.a. næmingaútbúgvingina og HD, 1. part, sum vit eggja øllum okkara atstøðingum til at taka.
Í sambandi við tær árligu starvsfólkamenningarsamrøðurnar, sum øll starvsfólk í bankanum taka lut í, umrøða vit menning og útbúgving. Á henda hátt fær tað einstaka starvsfólkið høvi at ávirka arbeiðsmenningina ein veg, sum bæði sampakkar við áhugan hjá starvsfólkinum og gagnar BankNordik.


text:
BankNordik broytir fíggjarligu væntanirnar til árið
BankNordik hevur í dag boðað keypskálanum frá, at úrslitið eftir skatt fyri 2021 væntandi verður millum 190 og 220 mió. kr. Upprunaliga væntaði bankin millum 150 og 200 mió. kr. eftir skatt.
Útlitini fyri árið eru batnað, av tí at kundar bankans í fyrra hálvári hava klárað seg betur enn væntað, og tískil hava niðurskrivingarnar verið lægri enn mett. Harumframt hava inntøkurnar í fyrra hálvári verið nakað betri enn upprunaliga væntað.
Sølan av danska virkseminum, sum varð framd tann 1. februar, gevur bankanum 90 mió. kr. í vinningi. Talan er um eina stakinntøku, ið er íroknað væntaða ársúrslitið eftir skatt.
Roknskapurin hjá BankNordik fyri fyrra hálvár verður kunngjørdur tann 4. august.


text:
Eg havi bert hoyrt um ein bát, ið er burturgingin norðuri við Streym, men hann er helst ikki tann einasti, sum er farin um ta leiðina.
Tað var ein góðveðursmorgun í árinum 1825, at trý børn hjá smiðinum á Oyri: Óli, Hans og Rakul vóru við báti eftir torvi norðuri við Streym. Tey løgdu at landi í Latuvíkini. Tá ið nóg nógv torv var koyrt í bátin (kanska ov nógv), fóru Óli og Rakul inn í hann; so koyrdi Hans frá og leyp inn í rongina. Av ferðini kom báturin at stoyta harðliga móti einum steini - steinar tróta ikki her út fyri - og tann sterki streymurin, her er, hvølvdi bátin. Beint um hetta bil rak væl av hørðum eystfalli. Óli og Rakul sjólótust, men Hans kom á kjøl. Stilli var, og báturin rak suður við eystfallinum; at líkini eru farin sama veg, er ivaleyst.
Pápasystir teirra var henda morgun komin har norður til neytar. Hon stóð niðri á bakkanum nærindis víkini, har skaðin hendi, og hon sá alla tilgongdina, men kundi onga hjálp geva. Ta tíð, hon livdi, kundi hon ongantíð gloyma hesa forløgstungu stund.
Jóannes á Reyni, sum eg kendi ógvuliga væl, og Dánjal, pápi Ísak, vóru henda sama morgun tíðliga byrjaðir at sláa; teir hittust í Norðskála bø og stóðu og tosaðu um hetta vakra veðrið, hildu fyri, hvussu stuttligt tað var at liva ein slíkan morgun, tá ið fuglarnir flugu syngjandi undir hábláum lofti, meðan tey stóru, brøttu fjøllini speglaðu sær í sjónum. Hvat var hetta veðrið ikki ólíkt einum myrkum, køldum vetrarmorgni! - Meðan teir best tosa sínámillum, verða teir snøggliga varugir við sorgartilburðin við Streym. Teir lupu alt fyri eitt oman til strondina, fingu fatur í ein bát og róðu alt tað, teir vóru mentir, suður til skaðastaðið. Tað eydnaðist teimum at fáa Hans á lívi inn í teirra bát; hini bæði líkini vóru ikki at finna, hóast dúgliga varð leitað.
Seks vikur seinni kom helvtin av líkinum av Rakul rekandi upp á Buarsand, ið liggur eitt sindur sunnan fyri Kjøthólm. Olavur var elstur av systkjunum; honum fanst ongantíð nakað av.
Andreas Weihe: “Tjóðminni”, 1938


text:
Thursday, September 6, 2012
Kirkeby Epifani
Enn ein góð orsøk til at fara ein túr til Keypmannahavnar í heyst er framsýningin við heitinum KIRKEBY EPIFANI í Ny Carlsberg Glyptotek. Hon letur upp í morgin 7.september og fevnir um 25 verk hjá Per Kirkeby, málningar og standmyndir frá 1981 fram til dagin í dag, ið kunnu upplivast saman við permanentu samlingini á Glyptotekinum. Um tað beinleiðis verður talan um eina epifani, sum vit fara at uppliva á framsýningini, skal eg ikki kunna siga. Men eg ivist onga løtu í, at framsýningin er áhugaverd, tí tað plagar Kirkeby at vera í øllum tí, sum hann ger. Framsýningin er opin inntil 30.desember 2012.
Posted by Listin at 7:29 AM
Labels: Framsýningar, KP


text:
Sangur 59
Vígd Jehova
1. Jehova til sonin Jesus Krist okkum dró,
og stúrandi hjørtu funnu ró.
Ljósið vaks til kláran dag,
kveikti vón hjá tí, ið bað,
kveikti hug at vraka tað,
sum holdið so lætt fær í lag.
(NIÐURLAG)
Vit vígdu Jehova alt, tað standa vit við,
tað fólk, ið er vígt, eigur stóran frið.
2. Í bøn gjørdu vit Jehova heilagan eið
um lýðin at ganga røttu leið.
Sum Guds sendiboð á ferð
fara vitni út í verð,
siga, Ríkið stovnað er,
og skjótt verður vilji Guds her.
(NIÐURLAG)
Vit vígdu Jehova alt, tað standa vit við,
tað fólk, ið er vígt, eigur stóran frið.


text:
Tað gjørdist KT-húsið, sum vann útboðið at veita ambætaraútgerð til at byrja at menna eina superteldu til FarGen-verkætlanina. Níggju tilboð komu inn, og í gjár fall avgerð um, at tað verður KT-húsið, sum skal veita útgerðina til endamálið. Tilboðið var áljóðandi knappar 700.000 kr.
Tá genomið (arvastrongurin) hjá einum luttakara í FarGen er lisið, merkir tað, at genomið er talgilt og kann goymast sum dátur. Ílegurnar hjá hvørjum einstøkum menniskja er ein ovurhonds stór mongd av dátum. Tí setur bioinformatiska arbeiðið, altso greiningin av ílegudátunum, sera høg krøv til teldukraft og goymslu. Neyðugt er tí at menna eina sonevnda superteldu til bioinformatiska arbeiðið, og tað verður so í hesum føri KT-húsið, sum skal veita útgerð til endamálið.
Les meira um dátur og dátugoymslu í FarGen.


text:
19a gjørdi vinnarasáttmálan7. november 2019
Ein dómsnevnd hevur skoðað allar sáttmálarnar, sum fyrstuflokkarnir gjørdu í sambandi við skúlaársbyrjan, og kundi fegnast um teir mongu prýðiligu, stuttligu og fittligu sáttmálarnar, sum næmingar hava skrivað, teknað, klipt og sett saman til plakatir. Burtur úr mongdini hevur nevndin valt tríggjar teir bestu: Á triðja plássi er litríki sáttmálin hjá 19ð, har vegurin til gott samanhald verður lýstur. Á øðrum plássi er avrikið hjá 19Z, ið hongur væl saman, umframt at tað er snøgt. Vinnarin er 19a, sum hevur gjørt ein sáttmála við greiðum samanhangi millum form og innihald: VIÐ GÓÐUM SAMANHALDI LYFTA VIT HVØNN ANNAN UPP stendur ovast á plakatini, og so eru góð lyfti skrivað á ballónirnar um m.a. at virða hvønn annan, sum toga allan flokkin upp.


text:
Føroyska manslandsliðið hevur í dag havt sína seinastu venjing undan HM-undankappingardystinum móti Eysturríki, sum verður í annaðkvøld klokkan 19.45.
Håkan Ericson, landsliðsvenjari, hevur tað fyri, at hann vil ikki tosa um hvør byrjar inni. Hesa ferð er einki undantak, men hann hevur sagt so mikið sum, at hann hevur sett tíggju av teimum 11, ið skulu byrja inni.
Hann skal finna ein avloysara fyri Meinhard E. Olsen, sum bleiv skaddur í fyrstu venjingini. Hartil skal hann hava ein varamann kláran fyri Sølva Vatnhamar, ið er ivasamur. Hann vandi ikki við hópinum í dag.
Tað er kapping um plássið millum stengurnar. Her sær út til, at Teitur M. Gestsson verður í málinum til dystin móti Eysturríki. Teir spæla ikki so nógv upp á innlegg, tó at teir hava tveir stórar framherjar.
Í verjuni er Viljormur Davidsen við aftur. Hann verður á vinstra bakki, meðan Gilli Rólantsson verður á høgra bakki. Nógv bendir á, at Sonni Ragnar Nattestad kemur inn aftur á liðið, eftir at hann sat yvir móti Moldova við snuddi. Síðumaðurin verður Odmar Færø.
Á miðjuni verður helst afturval til Gunnar Vatnhamar, Hall Hansson og Brand Hendriksson. Um Sølvi Vatnhamar verður tøkur, so spælir tað. Tað hevur Håkan Ericson sagt í samrøðu við FM1 í gjár. Spælir hann ikki, so er kundi nakað bent á, at tað verður René Shaki Joensen, ið skal avloysa leirvíkingin.
Í vinstru verður ongin Meinhard E. Olsen. Runavíkingurin er kraftmikil og rennisterkur. Tað eru eginleikar, sum Ári Mohr Jónsson eisini hevur. Tó hann spælir vanliga á vinstra bakki, so er útisetin í norskum fótbólti fyrr skiftur inn á vinstra miðvøllin undir nýggja venjaratoyminum. Tað kundi verið ein uppløgd loysn.
Aðrir eru Petur Knudsen úr Lyngby og Jóannes Bjartalíð úr KÍ. Håken Ericson hevur givið til kennar í samrøðu við FM1, at hann ikki sær Petur Knudsen sum ein statara enn, meðan Jóannes Bjartalíð er á veg fram, men kom við upp á avboð hesaferð. Hann er helst eisin ætlaður einum leikluti sum innskiftari.
Í álopinum verður helst Jóan Símun Edmundsson. Verður brúk fyri at skifta á síðunum og vit eru aftanfyri, so er ein møguleiki, at toftamaðurin endar á aðrari síðuni, meðan Klæmint A. Olsen kemur inn.
Vit gita Føroyar (4-5-1): Teitur M. Gestsson – Gilli Rólantsson, Odmar Færø, Sonni Ragnar Nattestad, Viljormur Davidsen – Sølvi Vatnhamar (René Shaki Joensen), Hallur Hansson, Gunnar Vatnhamar, Brandur Hendriksson, Ári M. Jónsson – Jóan Símun Edmundsson


text:
Sendistova Føroya í London
Sendistova Føroya í London røkir áhugamál landsins í Bretlandi og virkar fyri at styrkja viðurskifti londini millum. Føroyska sendifólkið í London er almenna diplomatiska umboð Føroya til Bretlands og Lýðveldi Írlands, umframt at vera umboð Føroya til International Maritime Organization (IMO), sum hevur høvuðssæti í London.
Meira kunning um viðurskiftini Føroya við Bretland er at finna her.
Adressa og samband:
Representation of the Faroe Islands
55 Sloane Street
London SW1 9SR
T-post: london@ummr.fo
Tlf: +44 (0) 20 7333 0227.
Sendistovan er staðsett í danska ambassadubygninginum, her (í google maps).
Til ber at fylgja sendistovuni á Facebook og Twitter (@FaroesinLondon)


text:
Matte Lip Liquid
Størsti mótin innan make-up í løtuni. Okkara NÝGGJA Matte Lip Liquid. Ein kremutt og matt flótandi varrastift, sum gevur nógvan lit, kennist bleyt og mjúk á vørrunum. Hon er nemm at smyrja út, tornar ikki og situr leingi á varrunum.
Hon er gjørd til at glíða lætt eftir varrunum, eins og ein lip gloss, og kennist tunn og løtt at hava á. Eins og øll okkara make-up, so er hendan vøra cruelty-free tvs. ikki roynd við djórum
- Long-lasting Matte Lip Liquid with a velvety finish
- Available in 12 intensely rich shades
- 100% vegetarian
- No gluten
- No carmine
90.00DKK


text:
Ingeborg Vinther
Ingeborg Vinther (fødd 11. mai 1945 í Vági) var forkvinna í Føroya Arbeiðarafelag 1980 - 2011. Stjórnarlimur síðan 1977. Løgtingskvinna fyri Verkamannafylkingina 1994–1998, varð vald í Suðuroyar valdømi sum fyrsta tingkvinna hagani. Hevur starvast á flakavirkjum í Íslandi og Føroyum 1964–1984. Í 1976 varð hon vald í nevndina fyri arbeiðskvinnufelagið Fjallbrúður, har hon var forkvinna 1977-1984.[1] Á vári 2011 kom út bók um Ingeborg Vinther fyri at heiðra hana, tá hon legði frá sær eftir at hava verið forkvinna í Føroya Arbeiðarafelag í 31 ár. Bókin ber heitið "Ingeborg", tað var Ingolf S. Olsen, blaðmaður, sum skrivaði bókina.
KeldurEdit
- Thomsen, Brynhild: »Skjótt havi eg gjørt mína verjuskyldu«. Í: Kvinna 2/2007, s. 4–8.


text:
Vit halda til á, Heygstún 11 á Argjum.
Á klinikkini starvast Ári Rasmussen, kiropraktorur og Fríðunn Jacobsen, skrivari.
VÆLKOMIN TIL OKKARA
Okkara virðisgrundarlag er at hjálpa tær so gott sum yvirhøvur tilber.
-hetta gera vit við upplýsing, vegleiðing og viðgerð
Hóast vit hava ymiskar útbúgvingar, viðgera vit nógvar teir somu trupulleikarnar, sum til dømis høvuðpínu, aksla-, mjadna- og lendapínur.
Allir yrkisbólkar hava ymiskar styrkir og veikleikar. Við at arbeiða saman og brúka styrkina hjá hvørjum øðrum, kunnu vit hjálpa fleiri fólkum enn, um vit arbeiddu hvør sær.
Munurin er, at vit hava ymiska bakgrund, upplæring og royndir, sum ger, at vit síggja støðurnar ymiskt, vit viðgera tær ymiskt og til tíðir, fáa ymisk úrslit. Hettar er styrkin við at hava fleiri yrkisbólkar undir somu lon.
Eisini skal havast í huga, at tað kemur meir enn so fyri, at fólk hava brúk fyri fleiri ymiskum viðgerðarhættum fyri at koma á mál.
Fakøkini fysioterapi, osteopati og kiropraktikk kunnu stuðla hvørt annað. Vit menniskju eru ymisk og sjálvt tá pínurnar hjá okkum líkjast, kunnu orsøkirnar til hesar vera sera ymiskar og krevja ymiskar tilgongdir og viðgerðarhættir.
HVØR YRKISBÓLKUR KANN HJÁLPA TÆR BEST?
Møguliga hugsar tú, hvør av tykkum kann hjálpa mær best og hvønn skal eg bíleggja tíð hjá?
Tað er ikki lætt hjá tær at vita, men hesin spurningur verður best svaraður við at fáa eina kanning frá einum av okkum. Til fyrstu viðtaluna gjøgnumganga vit sjúkrasøguna, gera eina kanning og síðani verður mett um hvør viðgerð kann hjálpa tær best.
Hevur tú spurningar ert tú vælkomin at ringja ella skriva til okkara.
Hví koma fólk til okkara?
Tær mest vanligu orsøkirnar eru:
Høvuðpínu
Nakkapínu
Svimbulheit
Pínu í akslum og herðum
Pínu ímillum herðabløðini sum kann strála frammantil á bróstkassanum.
Lendapínu
Lendapína við útstráling, iskias, diskus prolaps
Mjadnapínur
Pínur í knøum, fótliðum, albogum og skøvningum
Møði, ringt við at slappa av, ringt við at hugsavna seg, krampar er vanligt eyðkenni sum ofta fylgja við spenningum og pínu
Ítrottarskaðar og afturvendandi ítrottarskaðar
Kolik hjá pinkubørnum


text:
Trý ára gamla Alma hevur verið út fyri einari ógvuligari uppliving. Hon sá pápan blíva dripnan. Hon og mamman flýggja frá tí krígsherjaða heimlandinum til Ísland. Nú 25 ár seinni er Alma er dømd at sita á psykiatriskari deild fyri at hava myrt sjeikin hjá sær. Alma minnist einki til hendingina. Tá ið hon so finnur útav, at sjeikurin enn er á lívið , tekur hon avgerð um at flýggja og veruliga fremja morðið.
Greining
Eins og nógvar kvinnur, ið eru dømdar at sita á rættar sinnisjúkrahúsi, er Alma dømt fyri at hava myrt drong sín. Fyri hesar kvinnur er íslendska fíggjarkreppan og búskaparliga skrædlið i 2008, ein ímynd av tí møguliga skrædlinum hjá patriakalsku samfelagsskipanini, ið gjøgnum ættarlið hevur framt valdsgerðir móti kvinnum, neyðtøku og harðskap. Ei heldur fingu tær lut í stóra peningaliga ríkidøminum. Hesin metaforur setur upp hvassar strikur í eini frásøgn, ið hevur fleiri síður .
Tað byrjar sum ein dapurskygdur fápil, sum broytist til eina vakra kærleikssøgu har snúningsaksin er søgan um hvussu ofrið vínnur á sínari og sálarhvølum og at enda finnur aftur til sínar røtur og egnu rødd í lívinum.
Snildisliga við bítandi skemti og lemjandi myndatalu sameinir filmurin Alma skaldsliga visjón við sosial kritiska feminismu.
Um filmin
Leikstjóri: Kristín Jóhannesdóttir
Handritahøvundur: Kristín Jóhannesdóttir
Høvuðsleikarar: Snæfríður Ingvarsdóttir, Emmanuelle Riva, Kristbjörg Kjeld, Hilmir Snær Guðnason
Framleiðari : Guðrún Edda Þórhannesdóttir, Friðrik Þór Friðriksson, Egil Ødegård
Framleiðslufelag: Duo Productions
Undirtekstir eru á skandinaviskum
Longd 96 minuttir
Aldursmark er 14 ár (8 flokkur)
Øll eru vælkomin eisini tey sum ikki ganga í skúla


text:
Tíðindaskriv in.fo
Marita á Rógvi 25.02.2014 (06:00)
Gongur væl at manna reyðu drekarnar
- Minst tíggju manningar fara at umboða Argja Róðrarfelag í summar, sigur nevdarlimur Høgni Jacobsen.
Argja Róðrarfelag varð stovnað í 1982, men telist í dag millum størstu kappróðrarfeløgini í landinum. Felagið vann heiðurin ´Ársins Felag´ í 2011, og síðani hevur gongdin bert verið jalig. Í ár umboða tíggju kappróðrarmanningar reyða drekan, sum er eyðkenda drekastevnið hjá felagnum.
- Sum støðan er nú, er ein gentumanning í barnaróðri, Fimmmannafarið Blikur er mannaður við bæði gentum, dreingjum og kvinnum, og fimmmannafarið Teistin er eisini mannaður við kvinnum. Seksmannafarið Lómur fær úr at gera í summar. Hann er nevniliga mannaður við kvinnum, monnum og oldgirls. Áttamannafarið Argjabáturin er mannaður, og so er manning eisini funnin til nýggja tíggjumannafarið, sigur Høgni Jacobsen, sum sjálvur skal rógva við nýggja tíggjumannafarinum.
Hann dylur ikki, at felagið væntar sær nógv góð úrlsit í ár.
- Mann væntar altíð nógv av øllum manningunum, og soleiðis er eisini í ár, sigur Høgni Jacobsen.
Milum annað hevur hann serliga góðar vonir til gentumanningina á Bliki, sum vann silvur í 2013. Eisini er hann avgjørdur um, at kvinnumanningin á Teistanum og oldgirls fer at blanda seg í oddin í summar. Tíggjumannafarið skal á ovastu rók, sigur Høgni Jacobsen
- Tíggjumannafarið fer eftir gullinum. Vit hava eina sera roynda manning, og allir hava róð í nógv ár, sigur Høgni Jacobsen.
Ein nýggjur dreki til flotan
Flotin á Argjum rúmar sjey bátum: Æðan, Blikur, Teistin, Lómur, Argjabáturin, gamli Argjabáturin og Hoyvíkingur. Í ár kemur áttandi báturin til felagið. Talan er um eitt nýtt tíggjumannafar, sum er í gerð í løtuni.
- Vit hava bílagt eitt tíggjumannafar. Eg veit ikki, um hann (Sámal Hansen, red) hevur strekt kjølin enn. Tað er ikki avgjørt enn, hvussu nýggi báturin skal eita. Nevndin fer at taka støðu til hetta í næstum, sigur Høgni Jacobsen.
Orsøkin til, at eitt nýtt tíggjumannafar er bílagt er til tess at veita rógvarum á Argjum eitt eyka tilboð. Um rógvarar eitt nú ætla sær víðari úr einum áttamannafari og í eitt tíggjumannafar, er ikki longu neyðugt at leita sær til Havnar Róðrarfelag ella Róðrarfelagið Knørr. Hann leggur tó afturat, at sum landið liggur í løtuni, er einki annað tíggjumannafar mannað. Hann vónar tó, at onnur tíggjumannafør verða mannað skjótt, so nýggja tíggjumannafarið hjá Argja Róðrarfelag ikki leggur einsamalt til start á Norðoyastevnu.
Norðoyastevna verður 31. ma


text:
Jógvan Fríðriksson
Jógvan Fríðriksson (føddur 19. februar 1957 á Strondum) er núverandi bispur í Føroya fólkakirkju.
Sum ungur var Jógvan Fríðriksson sjómaður. Í 1985 nam hann guðfrøðiligt embætisprógv (cand.theol.) við lærda háskúlan í Aarhus í Danmark. Frá 1986 og til 2007 var hann sóknarprestur í føroysku fólkakirkjuni. Í 2007 varð hann valdur til Føroya bisp og hevur verið tað síðan.
Bókaútgávur[rætta | rætta wikitekst]
- Kertur loga stillar løtur (2012)
- Ljós um lond og niðu (2013)
- Fevnandi er frelsari mín (2015)
- Mamman vil tær tað besta (2018)


text:
Heilsuskúlin bjóðar hesar útbúgvingar
Heilsuhjálpari
Varir 15 mánaðir.
Heilsuhjálpirin veitir umsorg og røkt til borgarar, við støði í tørvi, orku og lívssøguni hjá borgaranum. Arbeiðir innan t.d. eldraøkið og kunnu arbeiða sum stuðlar hjá fólki ið bera brek. Førleikar sum útbúgvingin gevur, sí Námskipan.
Minsta krav fyri upptøku: 9. flokkur og eitt ára arbeiðsroyndir av onkrum slagi. Ella 10. flokk.
Heilsurøktari
Varir 22 mánaðir. Byggir á heilsuhjálparaútbúgvingina.
Heilsurøktarin veitir likamliga og sálarliga sjúkrarøkt og umsorgan, við endurmenning, heilsufremjan og sjúkufyribyrging sum endamál. Arbeiðir á eldraøkinum, sjúkrahúsi, innan psykiatri, sjúklingaflutning og sum stuðlar í almannaverkinum v.m.
Førleikar sum útbúgvingin gevur, sí Námskipan.
Heilsuhjálparaútbúgving, ella onnur útbúgving+viðkomandi arbeiðsroyndir, sum í minsta lagið svara til 15 mánaðir, ið er longdin á heilsuhjálparaútbúgvingini.
Námsfrøðihjálpari
Varir 24 mánaðir.
Lær at arbeiða sjálvstøðugt við námsfrøðiligum og umsorganarligum uppgávum. Arbeið innan dagstovna- skúla og almannaøkið við mennandi og stimbrandi virksemi, sum styðjar upp undir menningina, trivnaðin og læringina hjá børnum, ungum og vaksnum.
Upptøkutreyt: 9. flokkur og eitt ára skúlagongd, ella arbeiðsroyndir av onkrum slagi. Ella 10. flokkur.
Gevur atgongd til miðallangar útbúgvingar.
Hvat er munurin á heilsuútbúgvingunum?
Heilsuhjálparin arbeiðir sjálvstøðugt við røkt
"Røkt" er stuðul til tað, ið borgarin vanliga sjálvur hevur megnað av persónligum tørvum í dagliga lívinum, men ikki megnar longur vegna elli, sjúku ella brek. Tað er alt tað, ið ein vanliga sjálvur tekur sær av, t.d. sum bað, lata seg í, at eta, at drekka. Heilsuhjálparin arbeiðir i heiminum hjá borgaranum og tað kann eisini vera ellisheim ella sambýli.
Heilsurøktarin arbeiðir sjálvstøðugt við likamligari og sálarligari sjúkrarøkt
Sjúkrarøkt er, umframt vanliga røkt, tá ið sjúka er við inni í myndini. Heilsurøktarin veitir grundleggjandi sjúkrarøkt og hevur tí, afturat eldraøkinum eisini arbeiðsøki innan almanna og heilsuverkið.
Báðar útbúgvingar skulu harumframt arbeiða við endurmenning av mistum førleikum, heilsufremjan og fyribyrging av sjúkum, innanfyri økini røkt ella sjúkrarøkt.
Eisini við at skapa samanhang í røktini fyri borgarar sum verða innlagdir á sjúkrahús, ella útskrivaðir.
Báðir fakbólkar kunnu upplærast í uppgávum, sum ikki liggja beinleiðis í málunum fyri einstøku útbúgvingina, um arbeiðsgevarin metir at starvsfólkið hevur royndir til at útføra uppgávuna.


text:
Eitt heystið um mikkjalsmessutíð vóru hvalbingar í Lítlu Dímun og tóku seyð. Tá ið teir skuldu fara úr aftur oynni, saknaðist ein maður úr Vørðu. Teir bíðaðu eina góða løtu, men eingin maður kom, og teir hugsaðu tí, at hann mundi vera omandottin. Seint var til dags, og tað ókyrraði, so teir tordu ikki at bíða longur, men fóru avstað. Ofta hugsaðu teir um at vitja aftur, men ikki viðraði. Maðurin, sum eftir var á oynni, søkti um náttina inn í eitt helli, har sum fuglamenninir vóru vanir at sova. Mong helli eru í berginum (á sunnaru síðu á oynni), og rók er, sum menn kunnu ganga eftir til teirra; tey eru so long, at væl ber til at liggja í skjóli har fyri regni og vindi. Um morgunin, tá ið hann vaknaði, stóð borðreitt fyri honum við heitum mati, og so var tað hvønn einasta morgun. So mikið stóð um morgunin, sum hann kundi liva við um dagin. Kobbakjøt og fuglakjøt var tað mesta, hann fekk; seyðakjøt onkuntíð ímillumat. Tá ið veðrið var gott, gekk hann og reikaði uppi á oynni. So leið tíðin fram undir jól. Eina nátt, sum hann lá í hellinum og gramdi seg um, at hann visti ikki, nær ið jól mundi vera, ljóðaði ein reyst inn til hansara: »Náttin ein og dagarnir tveir til jóla.« Jólamorgun stóð ein kobbagrúkur fyri honum. So leið veturin og várið kom. Eina nátt droymdi hann, at í morgin kom hann at sleppa burtur úr oynni, men nú átti hann at leggja sær væl í geyma ikki at siga nøkrum menniskja frá, hvussu hann hevði livað; tí um hann segði frá tí, skuldi hann ikki gangast av árinum. Dagin eftir kom ein bátur at sita undir oynni; tá rópaði hann til teirra og segði, hvør hann var. So tóku teir hann inn í bátin, men vildu illa kennast við hann í fyrstuni, tí hann var vorðin so feitur. Í eitt ár gekk hann rætt sum í dula og talaði einki. Einki brekaði honum tó til heilsuna. Men konan gekk og amaðist uppá hann í heilum og fekk lokkað hann umsíðir til at siga sær nakað lítið frá. Tá livdi hann ikki aftur í árið.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Útgerð
Showing all 5 results
-
Select options
AlbogabindSBD albuebind er lavet af det samme højkvalitets neopren som vores populære knæbind. Dog er indersiden lavet med en tyndere beklædning for ikke at begrænse bevægeligheden i træk-bevægelser og gøre det nemmere at tage albuebindet på. Syningerne er forstærkede for at maksimere levetiden. Albuebindet er lavet med henblik på at minimere skadesrisikoen, holde leddet varmt […] 449,95 kr.
-
Select options
Reebok – Yoga Delta EliteElite mottan til tann seriøsa íðkaran. 590,00 kr.
-
Select options
SBD KnæbindHeimsins besta knæbind. Heldur tíni knø heit, hjálpir tær við einari rættari rørslu og styrkir títt avrik. 599,95 kr.
-
Select options
SBD BeltiðSBD Belti hjálpir tær við at halda spenninum í t.d. squat og deadlift og minkar um vandan fyri skaða. SBD Belti er tað fyrsta av sínum slagið, og bindur saman \"lever\" lásaskipanina og tí vanligu lásaskipanina, fyri einari lættari festing/læsing og stilling av støddini. 1.799,95 kr.
-
Select options
Eleiko Kettlebell SettEitt Klassiskt venjingartól: Gjøgnumført venjingar amboð til funktionella venjing. Tvey sett av Eleiko venjingar kettlebells í mest eftirspurdu vektum. Tær eru slitsterkar, væl avbalanseraðar úr stoypijarni av bestu góðsku. Ein breiður botnur fyri stabilitet, og vektin er kalibrerað niður í allar minsta neyvleika. Eleiko sølu átak: Í mai ynskir Eleiko at geva sínum viðskiftafólki eitt gott tilboð uppá hesar hondgjørdu \"training kettlebells\" Tí bjóða teir 10% í avsláttri. Av tí at hendan vøran ikki er hóp frammleidd, men meira hondgjørd, tekur tað nakrar vikur at fáa hana heim. Leverings tíð: 4-8 vikur frá, at ordrin er keyptur, til tú hevur tínar kettlebells. Hvørt sett inniheldur 3 stk. Kettlebells 1.879,00 kr. – 3.529,00 kr.


text:
Ítróttaháskúlin í Suðuroy søkir eftir leiðara!
Er tú ein eldsál, sum hevur ein dreym um at standa á odda fyri mest spennandi skúlatilboðnum í Føroyum, so verður nú søkt eftir leiðara til Ítróttaháskúlan í Suðuroy at byrja í starvi skjótast tilber.
Um Ítróttarháskúlan í Suðuroy
Ítróttaháskúlin í Suðuroy varð stovnaður í 2015 og fyrstu næmingarnar byrjaðu á skúlanum á heysti 2016. Ítróttaháskúlin hevur uppá stutta tíð ment seg til at verða mest spennandi skúlatilboð í landinum, sum hvørt ár dregur til sín ung úr øllum landinum og uttan fyri landoddarnar.
Ítróttaháskúlin í Suðuroy ber formliga heitið Háskúlin í Suðuroy og er ein fólkaháskúli hvørs endamál er at veita ungdóminum kunnleika, fimi, og arbeiðshættir, sum stuðla tí einstaka næminginum í fjølbroyttu, persónligu menningini.
Endamálið hjá Ítróttaháskúlanum er at virka fyri persónligar menning hjá tí einstaka, bæði í mun til evnini, ið undirvíst verður í, men eisini í mun til leiklutin hjá tí einstaka sum partur av einum felagsskapi og í samfelagnum.
Kjarnuvirksemi á Ítróttaháskúlanum fevnir um ítrótt og adventure við fjøltáttaðari undirvísing í ymiskum ítróttagreinum, har bæði náttúran og bestu ítróttarhølir í landinum eru karmar fyri frálæruni. Á Ítróttaháskúlanum verður eisini undirvíst í samfelagsviðurskiftum og føroyskum máli.
Dentur verður lagdur á, at undirvísingin er á høgum støði við miðvísari menning av næminginum í huga.
Háskúlin er ætlaður ungum, sum hava lokið 9. floks prógv og eldri. Aldursbólkarnir á Ítróttaháskúlanum fevna um ung frá umleið 16 ára aldri til fyrru helvt av 20 árunum.
Á Ítróttaháskúlanum ganga 48 næmingar á heyst- og várskeiðum. Heystskeiðið er 15 vikur og várskeiðið er 20 vikur. Starvsfólkahópurin telur 5 undirvísarar í fullum starvi, 4 undirvísarar í tímasettum størvum og ½ starv í bókhaldinum.
Leiðarastarvið
Leiðarin av Ítróttaháskúlanum í Suðuroy er ábyrgdarpersónur skúlans og hevur evstu ábyrgd av skipanini av virkseminum á Ítróttarháskúlanum sum heild.
Leiðarin hevur ábyrgd av fíggjarstýring og fyrisiting skúlans.
Leiðarin hevur ábyrgdina av fakliga og námsfrøðiliga innihaldinum í Ítróttaháskúlanum, sum verður skipað og ment í samstarvi við starvsfólkahópin á háskúlanum. Leiðarin kemur at luttaka í undirvísingini á skúlanum.
Leiðarin svarar til stýrið fyri Háskúlan í Suðuroy.
Týdningarmestu uppgávurnar fevna millum annað um:
- at tryggja at háskúla-andin, sum er høvuðs virðisgrundarlagið undir Ítróttaháskúlanum, verður førdur víðari
saman við starvsfólka-toyminum skipa eitt spennandi háskúlatilboð
- at skipa eitt spennandi og avbjóðandi arbeiðspláss
- at standa fyri framhaldandi menning av innihaldinum og fysisku karmunum á Ítróttaháskúlanum
- at marknaðarføra Ítróttaháskúlan og virka fyri at nýggir næmingar koma á háskúlan
Vit vænta:
- at leiðarin hevur viðkomandi útbúgving og/ella viðkomandi royndir
- at leiðarin hevur leiðsluroyndir
- at leiðarin hevur áhuga fyri og royndir innan ítrótt
- at leiðarin hevur royndir við at arbeiða við ungum fólki
- at leiðarin gongur undan í framhaldandi menning av Ítróttaháskúlanum
Leiðarin hevur bústað í samband við Ítróttaháskúlan.
Leiðarastarvið er lønt í 34. lønarflokki sambært sáttmálanum hjá Felag Tænastumanna Landsins (í løtuni 42.345,92 kr. + eftirløn og frítíðarískoytið).
Meiri fæst at vita um starvið við at venda sær til Dennis Holm, stýrisformann í Háskúlanum í Suðuroy á tlf. 222928. Hartil ber til at lesa meiri um Háskúlan í Suðuroy á heimasíðuni www.his.fo
Umsókn og umsóknarfreist
Umsóknir við viðkomandi prógvum og CV verða at senda til stýrið fyri Háskúlan í Suðuroy á teldupost adressu dennis@vagur.fo.
Umsóknarfreistin er mánadagin 1. November 2021 kl. 12.00.
Mest lisið í farnu viku
Skráin hjá IKTUS Sjónvarp, sunnudag 17. oktober 2021
Forfylgingarvanvid í Posta
Oljuprísirnir halda fram at hækka
Álitið á politikarar er lágt millum manna
Týr - útgávukonsert og 20 ára hátíðarhald
Rósa Samuelsen spyr um bíðilistar í sjúkrahúsverkinum
Venzel Olsen 100 ár
Eitt talv fyri deyðan
Føroyar skulu hava virknari samstarv við ES
Stórt tónleika tiltak á Ljósfestini í Vági
Thor keypt nýtt skip
Undantaksloyvi givið til taðing í fleiri hagapørtum
Nokk er nokk í Bústøðum
Skrúva fyri vatninum í Djóna í Geils gøtu og síðugøtum mánadagin 18. oktober
Barnabókaupplestur í Suðuroy leygardagin 16. oktober
Nýtt átak hjá Ferðslutrygd: Koyr. Bara.
Føroysku bankarnir lúka øll markvirðini í eftirlitsdiamantinum
Okkurt má gerast fyri heilsustarvsfólkini
Savnandi Savnsdagur í Kringvarpi Føroya
Vit mugu verja Bústaðir
Vøkstur og grøna kósin ganga hond í hond
Afturvendandi avbjóðingarnar mugu loysast
Bankarnir hava havt positiv eginpeningsavkast síðani 2016
Bókadeildin á heimspremieru við nýggjari barnabók eftir J.K. Rowling!
Samband
Postboks 226
FO-600 Saltangará


text:
Lýsing
Ver við at tryggja Føroyar!
Søkt verður eftir starvsfólki at pota ferðafólk í Vága floghavn.
Skiftandi arbeiðstíðir og løn sambært avtalu.
Vit vænta, at tú ert ágrýtin, opin og álítandi.
Tú verður upplærd/ur í reinføri og poting.
Tú verður partur av einum umhvørvi við potarum, laborantum og granskarum. Tú fert at arbeiða í skiftandi vaktum við at pota ferðafólk á flogvøllinum.
Ring til Maritu D. Magnussenn á tlf. 791800 ella skriva til marita@thetis.fo
Thetis er akkrediterað kanningarstova, ið síðan juni 2020 hevur potað og greinað túsundtals fólk. Samstandis verður greinað fyri aðrar mutatiónir av koronu.


text:
Tirreno-Adriatico 2017
Tirreno-Adriatico 2017 er tann 52. útgávan av súkklukappingini Tirreno-Adriatico. Tann italska teinakappingin er tann áttanda kappingin í UCI World Tour-kalendaranum í 2017 og verður fyriskipað millum bliver 8. og 14. mars 2017.
Lið og súkklarar[rætta | rætta wikitekst]
Teinarnir[rætta | rætta wikitekst]
1. teinur[rætta | rætta wikitekst]
2. teinur[rætta | rætta wikitekst]
3. teinur[rætta | rætta wikitekst]
4. teinur[rætta | rætta wikitekst]
5. teinur[rætta | rætta wikitekst]
6. teinur[rætta | rætta wikitekst]
7. teinur[rætta | rætta wikitekst]
Úrslit[rætta | rætta wikitekst]
Slóðir[rætta | rætta wikitekst]
- (Italskt) Almenn heimasíða
- Tirreno-Adriatico 2017 - ProCyclingStats


text:
Avatar
Avatar er ein 3D animeraður amerikanskur filmur frá 2009. James Cameron, ið hevur leikstjórnað filmin, hevur eisini leikstjórnað aðrar stórfilmar, til dømis tann mest seljandi filmin nakrantíð Titanic. James Cameron megnaði at gera dýrasta filmin nakrantíð í filmssøguni. Filmurin kostaði yvir tvær milliardir dollarar. Avatar hevur umframt Oscartilnevningina vunnið tvær Golden Globes og var tilnevndur til besta filmin eisini.
Filmurin er í stuttum um ein hermann, ið verður sendur út til eina gongustjørnu langt burturi at flyta tey inføddu Na'vi, ið eru í vegin fyri onkrum arbeiði. Hann gerst góður við hetta fólkið og endar sum ein leiðari hjá hesum bláu menniskjunum, sum í hesum filminum eru "tey óndu". Filmurin fyrigongur á uppspundu gongustjørnuni, Pandora, har fólkini "naviar" búgva.
Titanic hjá James Cameron er best seljandi filmurin nakrantíð. Hann seldi fyri 600 mió. dollars, og hann er eisini mest sæddur við 1843 mió. áskoðarum. Men tað varar allarhelst ikki leingi afturat, áðrenn Avatar yvirtekur fyrstaplássið sum heimsins best seljandi filmur. Avatar, sum eisini er framleiddur av Cameron, hevur higartil selt fyri 553 mío. dollars á heimamarknaðinum og hevur longu havt 1841 mió. áskoðarar, so her verður meint, at Cameron skjótt fer at sláa sítt egna met. So vantar bert at sláa metið hjá Titanic í Oscars. Fyri at megna tað, skal Avatar vinna meira enn 11 Oscars til handanina í mars 2010. Tað var nevniliga só nógvar Oscars, Titanic fekk í 1998.
SøgugongdEdit
Jake Sully (Sam Worthington) er fyrrverandi soldátur í US Marine Corps (hann er lammaður) men tá tvíburði hansara, sum skuldi útsendast til mánan Pandora, verður myrdur, fær Sully tilboðið um at fullføra missjónina hjá bróðrinum, saman við einari heftigari løn. Eftir seks ár í cryo-svøvni, sum kann sigast at vera eitt slag av dvala, lendir Sully á Pandoru. Har verður hann informeraður um Avatar-programmið, sum loyvir menniskjum at liva gjøgnum ein Avatar, sum er ein Na’vi, sum er skapt í laboratoriinum. Leiðarin av programminum (Sigourney Weaver) dámar einki serligt henda nýggja soldátin, hon vil heldur hava ein vísindamann, sum bróður Sully var.
Jake fær so at vita at tey skulu royna at koma í samband við Na’vi-fólkið so tey kunnu læra tey at kenna og vice versa, men ein skurkur má eisini vera. Henda rolla verður útfylt av Col. Quaritch (Stephen Lang) sum er undir ordrum av einum stórum firma, sum vil sleppa at grava eftir ”unobtainium” (fø.: ikkitilatfáafaturíium). Hann roynir so at fáa Sully at yvirtala Na’vi-fólkið til at flyta.
Avatar 2Edit
Fríggjadagin 15. januar 2009 avdúkaði leikstjórin James Cameron, at hann fer at gera Avatar 2. Og í februar skrivaði blaðið Herald Sun í Melbourne, at Sam Worthington hevur váttað, at hann enn einaferð skal leika høvuðsleiklutin sum Jake Sully. 33 ára gamli avstralski sjónleikarin, sum er blivin heimskendur fyri sín leiklut í Avatar, sigur seg gleða seg til nýggja filmin.
Slóðir úteftirEdit
Avatar á Internet Movie Database (Enskt)


text:
VAKTTORNIÐ Nr. 4 2016
HØVUÐSEVNI
Bíblian hevur yvirlivað mótstøðu
Politiskir og átrúnaðarligir leiðarar hava roynt at forða fólki í at eiga, framleiða og umseta Bíbliuna. Men tað eydnaðist teimum ikki.
HØVUÐSEVNI
Bíblian hevur yvirlivað royndirnar at brongla boðskapin í henni
Samvitskuleys fólk hava roynt at brongla boðskapin í Bíbliuni. Hví eydnaðist tað teimum ikki?
HØVUÐSEVNI
Hví hevur Bíblian yvirlivað?
Hvat er so serligt við hesi bókini?
HØVUÐSEVNI
Ein søga, sum er verd at fortelja
Eingin onnur bók hevur havt so stóra ávirkan á trúnna hjá fólki í so langa tíð. Men kunnu vit líta á Bíbliuna?
HØVUÐSEVNI
Bíblian hevur yvirlivað tíðarinnar tonn
Bíbliuskrivarar og avskrivarar brúktu ofta papýrus og pergament. Hvussu hava hesi bíbliuhandritini yvirlivað fram til okkara tíð?
Meira á netinum
Eru tað Guds tankar, sum standa í Bíbliuni?
Nógvir bíbliuskrivarar góvu Gudi æruna fyri tað, teir skrivaðu. Hví?


text:
Vendu tap til sigur
B71 hevur meir enn einaferð havt sítt stríð av hvít/svørtu havnamennirnar úr B36. So var eisini hesu ferð.
Kappingarárið 2021 hevur meir ella minni vent allar vegir. Vit byrjaðu við at vera botnproppur, so vóru vit nummar 2 ein yvirgang, síðani raslaðu vit niðureftir stigatalvuni og nú eru vit so aftur í hølunum á uppflytingarstríðnum, hóast tað skal nokkso lítið til at vit aftur dragna í so máta.
Eitt sindur óstabilt kann man siga, men vit sum hava sæð dystirnar og fylgt við liðnum, hava samstundis eisini sæð at her er útlit til meira enn hvat úrslitini aleina siga. Tá vit spæla væl, so spæla vit sera góðan fótbólt og bert hendingarferð hava menninir leikt direkta illa. Vil enntá fara so langt sum at siga at tað nærum bert er hent eina ella tvær ferðir at man er farin av dysti við tí kensluni at vit als ikki vóru við. Í so máta, so hevur árið í ár longu verið sera væleydnað, eisini um tað við ársenda vísir seg at vit ikki flyta upp. Tó skulu vit hava tað sum málsetning at í minsta lagið gera tað so tætt sum gjørligt til seinasta leikdag, tí sum vit hava borið fram áður, so kunnu vit, á einum góðum degi, vinna eitthvørt lið í hesi deildini.
Hóast alt hettar, so eru tað í einstøku dystunum at man skal vísa sítt virði og leygardagin spældi B71 á heimavølli ímóti B36. Sum skilst, so høvdu vit okkara møguleikar í fyrra hálvleiki, men tað eru havnamenn, ið taka fara framum at byrja við í 11. minutti.
2. hálvleikur er munandi hugaligari. Tijani Mohammed javnar fyri B71 í 55. minutti, áðrenn Jónas Warner økir í 63. minutti. Joel Vazquez økir til 3-1 í 75. minutti og so er dysturin vónandi lukkaður.
Hettar vísir seg eisini at vera endaliga úrslitið og B71 kann, eftir eitt sindur av sveittabrotið, tryggja sær øll trý stigini, ið skuldu vísa seg at vera ikki so lítið týdningarmikil, tá man hugsar um úrslitið hjá kappingarneytanum AB dagin eftir.
Ein lívlinja
Vit høvdu so smátt vant okkum við tankan um at nú fóru vit at gevast at práta um uppflyting og annað spennandi og bara tryggja okkum at vit endaðu árið positivt, umframt arbeiða fram ímóti einum betri úrslitið næsta ár.
Men so tapti AB, eitt sindur óvæntað, ímóti HB á heimavølli og nú eru 5 stig upp til kappingarneytarnar og B71 hevur leikt ein dyst færri. Afturat hesum, so hava vit ein dyst eftir ímóti júst AB og so enntá á seinasta leikdegi síðst í oktober.
AB hevur yvirkomiliga mótstøðu síðstu dystirnar, meðan B71 hevur bæði Víking, NSÍ, Skála og AB eftir, umframt FC Suðuroy á útivølli. At enda hava vit KÍ heima, ið í skrivandi stund hevur megnað 16 stig út av 21 møguligum seinastu 7 dystirnar.
Alt hettar tikið í betraktning, so er kjansurin at kalla lítil. Men hann er til staðar.
Nógv skal fløska seg til okkara fyrimuns, men hava vit pr. 30.10 fingið okkum 3 stig fleiri enn argjamenn, so er klárt at leggja í kakkelovnin til ein finaludyst henda dagin inni í Dal.
Kundi verið stuttligt at uppliva.
Drívið á B71!


text:
LHA móti FMR - eftirlønargjald
Støða
Avgreitt
Rættur
Fasti Gerðarrættur
Evni
Eftirløn, eftirlønargjald, Gerðarrættarmál (tulking o.a., s.b. FG §6(3)), Kor, arbeiðsumstøður, starvstreytir, Løn, Siðvenja, Starvssetan, sakligheit, mannagongdir
Umboð
Páll Nielsen
Partar
Fíggjarmálaráðið - FMR, Landsfelag Handverkaranna - LHA
Rættarlimir
Gurið Joensen, Hendrik Thomsen, Poul Hansen
Mál
4
Ár
2013
Úrskurðardagur
17. september 2014
Lyklaorð
Eftirlønargjald, líkaregla, tímalønt
Ásetingar
§6(3)c, §6(3)d
Lýsing
Træta um eftirlønargjald. Landsfelag Handverkaranna og Fíggjamálaráðið hava sáttmála um fastløntar handverkarar við áseting um eftirlønargjøld. Ósemja er nú um rætturin til eftirlønargjøld eisini fevnir um tímaløntar handverkarar á øðrum stovnum enn Landsverki.
Viðgerðin
Kærurit dagfest 24. september 2013. Svarrit dagfest 11. desember 2013. Fyrireikandi fundur 17. januar 2014. Replikkur dagfestur 25. februar 2014.
Páhald
Landsfelag Handverkaranna krevur Fíggjarmálaráðið at viðurkenna, at tímaløntir limir felagsins á øðrum stovnum hava rætt til eftirlønargjøld.
Niðurstøða
Fasti Gerðarrættur sigur tí henda Úrskurð Innkærdi, Fíggjarmálaráðið, verður frídømt
Málkostnaður
Hvør partur ber egnan kostnað Partarnir bera, sambært sáttmála um Fasta Gerðarrætt og reglugerð um gjøld, hvør sína helvt av málskostnaðinum eftir nærri uppgerð.
Grundgeving
Fasti Gerðarrættur Málið er lagt fyri Fasta Gerðarrætt sum eitt mál um tulking av sáttmála eftir § 6 stk. 3 litra c í sáttmálanum um Fasta Gerðarrætt. Fasti Gerðarrættur skal taka støðu til: Um limir kærarans, sum eru tímaløntir og starvast á stovnum undir landinum, hava rætt til eftirlønargjald eftir § 8 í sáttmálanum millum kæraran og innkærda. Millum kæraran og innkærda er bert ein sáttmáli galdandi, og er hesin framlagdur sum skjal A. Sáttmálin er frá 2011. Í § 1 stk. 1 í sáttmálanum partanna millum er ásett soleiðis: § 1. Sáttmálaøki Hesin sáttmáli fevnir um fastløntar handverkarar, sum starvast á stovninum, har Fíggjarmálaráðið hevur málsræði til at áseta lønar- og setanarviðurskiftini. § 6. Er soljóðandi: Yvirtíðarløn eigur helst ikki at vera. Stk. 2 Fyri álagt yvirtíðararbeiði verður goldin yvirtíðarløn afturat vanligu dagligu tímalønini soleiðis: Fyri 1 2 og 3 tímar verður goldið 50%. Fyri 4. og fylgjandi yvirtímar, og fyri arbeiði leygardagar sunnudagar, og fyri teir í § 15 nevndu frídagar, 100%. Yvirtíðagjald verður latið fyri hvønn byrjaðan ½ tíma. Stk. 3 Um tað er gjørligt eigur at verða sagt frá yvirtíðararbeiði dagin fyri. Stk. 4 Tímalønin er bruttoárslønin býtt við 2080. Bruttolønin er grundløn + viðbøtur. Stk. 5 Fyri yvirtíðararbeiði, ið fer út um 2 tímar. Eiga starvsfólk rætt til 1 tíma mattíð uttan frádrátt. Stk. 6 Handverkari við niðursettari arbeiðstíð fær bara yvirtíðargjald fyri álagt arbeiði aftaná vanligu arbeiðstíðina hjá viðkomandi stovni. § 8 er soljóðandi: Arbeiðsgevarin rindar eftirlønargjald av grundlønini eftir lønartalvu galdandi fyri henda sáttmála. Upphæddin fer í eftirlønarskipan, sum partarnir gera serstaka semju um. Fyri tey, sum vegna vánaliga heilsu ella av elli ikki kunnu koma í eftirlønarskipanina, gera partarnir eina uppsparingarskipan ella líknandi. Peningur í slíkari uppsparingarskipan kann ikki verða útgoldin meðan handverkari enn er í starvi. Lønartalvan nevnd í § 8 og framløgd sum skjal C, hevur hesa uppseting: Føroya Handverkarafelag/Landsfelag Handverkaranna Lønartalva galdandi frá 1. oktober 2012 lønarstig mánaðar- eftirlønar- Tímaløn yvirtíð 1 yvirtíð 2 Løn Gjald Netto 15% 1 21.080,00 3.162,00 121,62 182,42 243,23 2 21.330,00 3.199,50 123,06 184,59 246,12 3 21.580,00 3.237,00 124,50 186,75 249,00 4 21.830,00 3.274,50 125,94 188,91 251,88 5 22.080,00 3.312,00 127,38 191,08 254,77 6 22.330,00 3.349,50 128,83 193,24 257,65 7 22.580,00 3.387,00 130,27 195,40 260,54 8 22.830,00 3.424,50 131,71 197,57 263,42 9 23.080,00 3.462,00 133,15 199,73 266,31 10 23.330,00 3.499,50 134,60 201,89 269,19 11 23.580,00 3.537,00 136,04 204,06 272,08 12 23.830,00 3.574,50 137,48 206,22 274,96 Vaktargjald 1 22,00 Vaktargjald 2 44,00 Leiðandi handverkari: 25.330,00 3.799,50 146,13 219,20 292,27 Formenn hjá Landsverk: 26.580,00 3.987,00 153,35 230,02 306,69 Sambært § 1 í sáttmálanum partanna millum fevnir sáttmálin um fastløntar handverkarar. Hetta er greitt orðaljóð, og skal sáttmálin hava rúmligari fatan, soleiðis at tímaløntir handverkarar eisini eru fevndir av sáttmálanum, krevst, at tann, ið ger aðra fatan galdandi kann sanna, at so er. Próvbyrðuna fyri hesi fatan liggur tí í hesum máli á kæraranum, tí tað er hann, sum ger galdandi rúmligari fatan enn vanlig orðatulking vil føra til. Kærandi hevur gjørt galdandi, at avleiðingin av eini beinleiðis orðatulking vil hava so umfatandi avleiðingar fyri limirnar hjá kærandi, at tað eigur at vera innkærdi, sum eigur at sanna, at sáttmálin ikki er galdandi fyri tímaløntar handverkarar. Fasti Gerðarrættur heldur, at umstøðurnar í málinum gera ikki, at talan skal vera um umvenda próvbyrðu, tí ein tulking, sum víðkar sáttmálaøki so munandi frá orðaljóðinum sum í hesum føri, vil hava avleiðingar bæði fyri kærandi og innkærda. Og hartil eru ongar ábendingar um, at avleiðingarnar av at tulka sáttmálan eftir orðaljóðinum í § 1 vilja vera so umfatandi, sum innkærdi hevur ført fram. Innkærdi hevur í hesum sambandi beinleiðis givið til kennar, at ongar ætlanir eru um misnýta støðuna til at fremja spariætlanin innan tað almenna. Fasti Gerðarrættur hevur tí viðgjørt málið út frá grundsetningnum um, at tað er kærandi sum hevur próvbyrðuna fyri sínum kravi. Sum grundgeving fyri, at sáttmálin eisini er galdandi fyri tímaløntar handverkarar, hava vitnisfrágreiðingarnar víst á, at kærandi hevur allatíð havt tað fatan, at so var, og kærandi hevur ikki fyrr enn í 2012 fingið kunnleika til, at nakar tímaløntur handverkari, í starvi hjá tí almenna, ikki fekk eftirløn eins og teir fastløntu. Eisini er víst á, at sáttmálin innheldur lýsing av tímalønini, og at tímalønin er uppsett í lønartalvuni hjá Fíggjarmálaráðnum. Einamest hevur kærandi, og eisini vitnisfrágreiðingarnar, lagt dent á, at tær lønarhækkingar, sum vóru latnar í tíðarskeiðnum 2001 – 2009, fyri stóran part fóru til eftirløn, enntá okkurt árið fór øll lønarhækkingin til eftirløn, og at hetta hevði felagið ikki gjørt, um teir vistu, at hetta viðførdi, at nakrir limir ikki fingu ella bert í lítlan mun fingu ágóða av lønarhækkingini. Kærandi metir eisini, at tað er óhugsandi, at innkærdi vildi góðtikið slíka fordeiling, um ikki felagsfatanin varð, at sáttmálin var fyri fastløntar og tímaløntar handverkarar. Kærandi hevur eisini víst á, at tað er brot á líkheitsregluna, at ikki allir hanverkarar hjá tí almenna fáa eftirløn. Sum stiðjandi grundgeving er eisini víst til, at limir, ið arbeiða eftir KAF sáttmálanum, fáa allir eftirløn, eisini teir tímaløntu, og at teir eisini fingu hetta, áðrenn tað kom sum tekstur í sáttmálan. Tað eru tó ikki framløgd nøkur skjøl hesum viðvíkjandi. Innkærdi sigur hinvegin, at hansara fatan er greitt eftir orðaljóðinum í § 1. Tá sáttmálin bert nevnir fastløntar handverkarar, so er hann bara galdandi fyri teir. At tímalønin er lýst í sáttmálanum er sjálvsagt, tí hon stendur í mun til bruttoárslønina. Innkærdi letur handverkarum, tímaløntum ella fastløntum, somu tímaløn fyri sama arbeiði. Tá bruttoárslønin hækkar, hækkar tímalønin eisini, so á hendan hátt fær tímaløntur part í lønarhækkingini, hóast hann ikki er fevndur av sáttmálanum. Tímayvirlitið í skjal C vísur eisini, at eftirlønin er ikki partur av tímalønini, tí eftirlønin er ikki uppi í útrokningini av bruttoárslønini og tískil ei heldur í tímalønini. Fasti Gerðarrættur metir, at sum § 1 í sáttmálanum er orðað, er útgangsstøðið, at sáttmálin bert fevnir um fastløntar handverkarar. Sáttmálauppbyggingin og samanlesingin av §§ 6, 8 og lønartalvuni gevur ikki nakra greiða ábending um, at tímaløntir eru fevndir av sáttmálanum, men vísur bert, hvussu lønarskipanin er uppbygd og hvussu eftirlønarrættindi eru skipaði. Tað er ikki framlagt nakað prógv fyri, at Fíggjarmálaráðið hevur praktiserað sáttmálan, sum um hann eisini var galdandi fyri tímaløntar. Ei heldur tykist at vera talan um brot á líkaheitsreglunar, tí sambært innkærda verður latin sama tímaløn fyri sama arbeiði. At Landsverk, sum almennur stovnur, letur tímaløntum eftirløn, er grundað á, at hetta er eftir sáttmálanum á privata arbeiðsmarknaðinum, sum er markamóti til teirra virksemi. Hetta bindur ikki Fíggjarmálaráðið at veita eftirløn, har teir ikki hava sáttmála, sum inniheldur eftirlønarrættindi. Fasti Gerðarrættur er sostatt samt við Fíggjarmálaráðnum í, at eftirlønarrættindi eru eins og flest onnur løntakararættindi, sum ikki eru skipað við lóg, ein rættur sum løntakarafeløgini vinna sínum limum rætt til í samráðing við sáttmálapartin ella við fastari siðvenju á økinum. Eftirlønarlógin, sum kom í gildi 1. januar 2014, er prógv um, at tað enn eru lønarbólkar, sum ikki hava megnað at vunnið sær eftirlønarrættindi frá arbeiðsgevaranum, tí í hesari lóg er skipað eitt slag av tvungnari eftirlønaruppsparing fyri teir løntakarar, sum ikki við sáttmála hava rætt til eftirløn. Í hesi skipan rindar løntakarin sína egnu eftirløn. Kærarin hevur ikki sannført Fasta Gerðarrætt um, at tað hevur verið ein felagsfatan ella ætlan millum partarnar, at sáttmálin skal hava rúmligari fatan enn orðaljóðið í § 1 í sáttmálanum, soleiðis at hann eisini fevnir um tímaløntar handverkarar. Ei heldur eru førd prógv fyri, at sáttmálin hevur verið praktiseraður eftir fatanini hjá kærandi. Av hesum grundum gevur Fasti Gerðarrættur ikki kærandi viðhald í sakarkravinum
Úrskurður sum PDF


text:
Í fjør heyst setti kommunustýrið sær fyri at dagføra okkara heimasíðu. Heimasíðan er gluggin út til borgaran – har borgarin kann kunna seg um ymisk viðurskifti í kommununi og finna upplýsingar, ið einum tørvar.
Endamálið viđ heimasíðuni er, at tú sum borgari skal fáa eina tænastu heilt inn í heimið ella har tú ert.
Á heimasíðuni kanst tú millum annað skriva børnini upp til barnaansing umvegis netið. Hvørji grundøki eru tøk í kommununi? Hvussu søki eg um bátapláss? – Fyri at nevna nakrar møguleikar.
Vónandi kanst tú sum borgari fáa gleði og enn betri tænastu við at nýta hesa nýggju heimasíđu.
Okkara nýggju heimasíđu hevur Rúni Thomsen sniðgivið og sett upp.
Janus Thomsen, borgarstjóri


text:
Bókaframløga í Jacqson í Klaksvík
Stórur áhugi hevur verið fyri bókini “Góða systir. Ein dagbók til Arnvør”, sum Margit Martinsdóttir Baadsager, hevur skrivað.
Fysioterapeutur Martin Eliassen úr Klaksvík, vanliga nevndur GittuMartin, var pápi at bæði Margit og Arnvør.
Mikukvøldið 11. septembur kl 19.00 verður bókin "Góða systir" løgd fram í Jacqson í Klaksvík.
Skrá:
Herborg Torkilsdóttir og Rakul Petersen syngja 2-3 sangir.
Tóra við Keldu og Margit M. Baadsager práta um bókina.
Maria á Lakjuni syngur 2-3 sangir.
Eftir hetta verður høvi at ogna sær bókina.
Um bókina:
Tá ið læknarnir í 2015 síggja okkurt óvæntað í eini skanning av heilanum hjá 38 ára gomlu Arnvør, fara systirin Margit og mamma teirra við fyrsta flúgvaranum til Keypmannahavnar at vera hjá henni.
Arnvør hevur í eina tíð gramt seg um svára høvuðpínu og hevur ikki megnað at hildið freistirnar fyri síni Ph.D. verkætlan. Hon er vorðin sera gloymsk.
Komandi dagarnar á Ríkissjúkraúsinum versnar minni hjá Arnvør framvegis, og Margit velur at skriva henni eina dagbók.
"Góða systir" er ein hjartanemandi dagbók frá einari systir til aðra.
Bókin er persónlig og nemur á ein jarðbundnan hátt við evni sum familja, sjúka, viðgerð, trugv, lívsinnihalda, skemt, sorg, endurvenjing og vón, ið bæði sjúkingar og avvarðandi kunnu kenna seg aftur í.
Tiltakið er ókeypis og øll eru hjartaliga vælkomin.


text:
Heðin Poulsen, MBA, Vatnsoyrar
Hjá mongum virkjum og stovnum er starvsfólkið týdningarmesta tilfeingið. Uttan starvsfólk ber ikki til at útføra uppgávurnar. Uttan starvsfólk liggja vinnutól og útbúnaður lamin. Er talan um vitanar- arbeiðspláss, hevur starvsfólkið alstóran týdning, og er virksemið fullkomiliga treytað av teirra førleikum og íkasti.
Úrslitagóðir leiðarar hugsa um viðurskifti, sum føra til vinningsføri. Íløgur í starvsfólk, stuðlandi tøkni til oddafólk, nútíðar starvsetanir og útbúgvingar, og avriksløn til starvsfólk á øllum stigum. Hesir hættir stilla ávirkanina á starvsfólkanøgdsemi, trúfesti og produktiviteti, á virðið á vørum og tænastum, so leiðarar kunnu røkka kundanøgdsemi og trúfesti og meta um tilsvarandi ávirkan á vinning og vøkstur. Í veruleikanum kann virðið á einum trúfestum kunda verða ovurhonds stórt, serliga tá ið ávísingar verða roknaðar afturat búskaparliga virðinum av kundavarðveitslu og meirkeypi av øðrum vørum.
Tænastuvinningsketan
Tænastuvinningskentan, sum er ment frá greiningum av úrslitagóðum tænastu fyritøkum, setur ‘hørð’ virðir á ‘bleyt’ mát. Hon knýtir sambond í millum vinning, kundanøgdsemi, starvsfólka- nøgdsemi, trúfesti og produktivitet. Liðini í ketuni eru hesi: Vinningur og vøkstur verða høvuðssakliga stimbrað av kundatrúfesti. Trúfesti er eitt beinleiðis úrslit av kundanøgdsemi. Nøgdsemi er í stóran mun ávirkað av virðinum, sum kundin fær. Virðið er skapt av nøgdum, trúføstum og produktivum starvsfólki. Starvsfólkanøgdsemi kemur høvuðssakliga frá hágóðsku stuðulstænastum og mannagongdum, sum ger starvsfólkið ført fyri at skapa úrslit fyri kundan.
Leiðarar í fyrimyndarligum fyritøkum leggja dent á einstaka starvsfólkið og kundan. Herbert Kelleher, stjóri í úrslitagóða Southwest Airlines, segði , at týdningurin at seta fólk við rætta hugburðinum er alstórur.
Innanhýsis tænastudygd fremur starvsfólkanøgdsemi
Innanhýsis dygd av einum góðum arbeiðsumhvørvi førir mest til starvsfólkanøgdsemi. Innanhýsis dygd verður mátað við kenslunum, sum starvsfólkið hevur til sítt starv, starvsfelagar og fyritøku. Innanhýsis dygd er eisini eyðkend av hugburðinum, sum fólk hava til hvønn annan og mátan, tey tæna hvørjum øðrum í fyritøkuni.
Starsfólkanøgdsemi fremur trúfesti
Ein kanning av starvsfólkinum í eini ognar- og skaðatryggingfyritøku vísti, at 30% av teimum ónøgdu starvsfólkunum, góðu eina ábending um, at tey ætlaðu at fara úr starvi. Ein møgulig útskifting sum var tríggjar ferðir størri enn fyri nøgd starvsfólk. Í somu kanning, vísti tað seg, at lágur starvsfólka umsetningur, helst var tætt knýttur við kunda nøgdsemi.
Starvsfólkatrúfesti fremur produktivitet
Siðbundið mát av missinum av høgari starvsfólkaútskifting, er kostnaðurin av at finna nýggj starvsfólk og útbúgva tey. Í flestu tænastustørvum stendst størsti kostnaðurin av minkandi produktiviteti og lækkaðum kundanøgdsemi.
Starvsfólkaproduktivitetur fremur virði
Mannagongdir og smidleiki hava stóra ávirkan á produktivitetin hjá starvsfólkunum. Er starvsfólkið fleksibult og mannagongdirnar skipaðar soleiðis, at tey kunnu útinna ymsar uppgávur, heldur enn bara eina einstaka, ella tvær, kunnu tey verða effektiv, soleiðis, at virði verður skapt alla tíðina. Hetta merkir meiri virði og helst eisini lægri prís fyri kundan.
Virði fremur kundanøgdsemi
Kundar ídag hugsa nógv um virði. Men hvat merkir tað? Kundar siga okkum, at virði merkir úrslitið, sum teir fáa í mun til kostnaðin (bæði sjálvan prísin, og eisini aðrar kostnaðir, sum skulu til fyri at fáa vøruna/tænastuna), og ikki minst í mun til, hvat væntað varð frammanundan. Um upplivingin svarar til tað, sum varð væntað, verður kundin nøgdur. Um upplivingin er betri enn væntað, verður kundin sera væl nøgdur.
Kundanøgdsemi fremur kundatrúfesti
Leiðandi tænastuvirkir royna at máta nøgdina av kundanøgdsemi. Tað kann gerast við at spyrja kundar og nýta ein 5-stiga, har 5 er høgt og 1 lágt. Ein fyritøka hevði sum mál, at 100% skuldu vera 4 (nøgd) ella 5 (sera væl nøgd) innan eitt áramál. Tey funnu útav, at sambandið ímillum svarini og veruliga nøgdsemi, var tætt tengt at, um kundin var nøgdur ella sera væl nøgdur. Tað eru seks ferðir størri møguleiki fyri, at ein sera væl nøgdur kundi kemur aftur, enn ein kundi, sum ‘bara’ er nøgdur.
Er talan um monopol, ella sosialan stovn, verður sjálvandi verri at tosa um trúfesti, tí kundin ikki hevur aðrar møguleikar. Tó er vanligt, at slík virki ella organisatiónir samanbera seg við privatar vinnufyritøkur, og stremba eftir at viðfara starvsfólk og viðskiftafólk eins væl. TAKS er dømi um tað, og hevur eina visión, sum sigur, at tey vilja vera besti stovnur í Føroyum.
Kundatrúfesti fremur vinning og vøkstur
Mátingar av tænastufyritøkum, s.s. bankum og kt-fyritøkum, vísa, at kundatrúfesti hevur týdning fyri vinningin. Mett verður, at 5% øking í kundanøgdsemi kann økja vinningin við 25-85%. Kanningar vísa, at dygdin av marknaðarparti, mátað í kundatrúfesti, er meiri áhugavert enn støddin av marknaðarparti.
Leiðslan er atvoldin til úrslitið hjá ketuni
Leiðarar, sum skilja tænastuvinningsketuna, menna og viðlíkahalda eina virkismentan, sum er miðsavnað um tænastuna til kundan og starvsfólkið. Teir vísa vilja og førleika at lurta og nýta nógva tíð saman við starvsfólki og uppliva og royna tænastutilgongdina, meðan teir lurta eftir uppskotum frá starvsfólki til batar. Teir hava umsorgan fyri starvsfólkinum og nýta nógva tíð til at velja, stimbra og viðurkenna tey. Hetta fær tey at blóma og skapir nøgdsemi, trúfesti, og produktivitet, sum gevur virði til kundan. Kundin verður nøgdur og trúfastur og skapir vøkstur og øktan vinning.
Heðin Poulsen, Vatnsoyrar 21. jan. 2014


text:
Janka Kupala
Janka Kupala (Janka Kupała, á hvítarussiskum: Я́Hka Kyпáлa) var kunstnaranavnið hjá Ivan Daminikavitj Luzevitj, sum varð føddur 7. juli 1882 í Vjasynka uttanfyri Minsk, deyður 28. juni 1942 í Moskva. Hann var ein rithøvundur úr Hvítarusslandi. Hann sigst vera ein av teimum størstu rithøvundunum í 20. øld, sum skrivaðu á hvítarussiskum. Tey fyrstu árini sum rithøvundur skrivaði hann mest tjóðskaparsinnaðan skaldskap. Hansara fyrsta roynd sum rithøvundur var skrivað á pólskum undir dulnevninum K-a, tað var umleið 1903-04. Hansara fyrsta verk á móðurmálinum var ("Maя дoля"), sum kom út 15. juli 1904. Fleiri yrkingar komu út í hvítarussiskum bløðum í 1906 og 07. Í 1908 flutti hann til Vilnius, har hann helt fram við at skriva og útgeva yrkingar. Sama árið gav hann út sítt fyrsta yrkingasavn Жaлeйka (Tann lítla floytan), har hann var atfinningarsamur móti tsar stýrinum, sum gav boð um at leggja hald á bókina. Kupala mátti gevast við at arbeiða á blaðnum Nasha Niva, fyri ikki at oyðileggja umdømið hjá blaðnum. Í 1909 flutti hann til Sankta Pætursborg. Hann skrivaði og útgav fleiri verk, meðan hann búði har, m.a. CoH Ha kypraHe (Enskt: Dream on a Barrow)– sum hann varð liðugur við í august 1910 – symboliseraði vánaliga standin í heimlandi hansara Hvítarusslandi. Í 1913 flutti hann aftur til Vilnius. Kupala var serliga ávirkaður av Maxim Gorky í 1910-árunum.
Kupala gjørdist viðhaldsmaður hjá Sovjetsamveldinum, men samstundis var hann eisini tjóðskaparsunnaður viðvíkjandi heimlandinum, og tað gjørdi at sovjettiskir myndugleikar ikki høvdu fult álit á honum. Í 1930-árunum noyddist hann at skriva eina almenna umbering, og eftir tað var friður. Í 1941 fekk hann heiðurin Order of Lenin (Lenin ordanin) fyri yrkingasavnið Aд cэpцa (Frá hjartanum). Tá Hvítarussland varð hersett av týskarum í 1941, flutti Kupala, sum tá var sjúkur, til Moskva, har hann skrivaði yrkingar sum stuðlaðu partisanum í Hvítarusslandi, sum kempaðu móti týskarum. Kupala doyði undir illgrunasomun viðurskiftum í Moskva í 1942. Hann datt oman gjøgnum trappur á Hotel Moskva, og tað var staðfest at vera ein vanlukka, men summi høvdu illgruna um morð ella sjálvmorð. Í 1945 læt upp eitt savn í Minsk til minnis um Janka Kupala.
Keldur[rætta | rætta wikitekst]
Slóðir úteftir[rætta | rætta wikitekst]
- Verk hjá Janka Kupala umsett hevur Vera Rich


text:
Við hesum vilja vit gera vart við freistina og mannagongdina fyri tilmelding av luttøku í FM-róðrunum í 2016.
Sum kunnugt, er Askur ikki virkin longur. Funkan á heimasíðu RSFs er via Askur, og er tí óvirkin í løtuni. Feløgini hava fingið avrit av tilmeldingar- og luttøkuseðlinum í telduposti, sum til ber at brúka. Á seðlunum stendur eisini, hvørjir møguleikar eru at fáa hann aftur til RSF.
Tað í lógunum, sum hevur serligan týdning nú, er merkt við reyðum.
Grein 1
Tilmeldan av bátum skal fara fram skrivliga til Róðrarsambandið í seinasta lagi 14 dagar áðrenn fyrstu FM-stevnu, sum er Norðoyarstevna t. 4. juni. Freistin er sostatt leygardagin 21. mei.
Um bátur ikki meldar til fyrstu FM-stevnu, skal báturin vera tilmeldaður 5 dagar áðrenn ta fyrstkomandi stevnuna, báturin ætlar at luttaka í. Hetta er galdandi fyri bæði nýggjar og gamlar bátar.
Tað skal bert tilmeldast ta einu ferðina, so verður báturin tilmeldaður restin av stevnunum av Róðrarsambandinum.
Grein 3.
Við fráboðan um luttøku skulu bátastødd og navn verða uppgivin. Eisini skal sigast frá, hvør ið bátsforðmaður verður á bátinum.
Einki felag kann tilmelda bátar við sama navni ella sama høvuðsnavni, so sum Gamlibátur og Nýggibátur.
Tá tilmeldingarfreistin er úti, skal RSF skipa fyri lutakasti til startnummarrøðina á fyrstu FM-stevnu. Tað verður álagt RSF at upplýsa dómarum, hjálparmonnum teirra og stevnufyrireikarum um startnummarrøðina. Valiga hósdag.
Grein 4.
Samstundis sum bátarnir verða tilmeldaðir, skal eisini tilmeldingargjaldið verða goldið.
Tilmeldingargjaldið er kr. 100,00 fyri árið, fyri hvørja manning, og skal verða flutt um peningastovn í seinasta lagi 14 dagar áðrenn fyrstu FM-stevnu (21. mei). Eins gjald er fyri allar bátastøddir. Verður hesin peningur ikki goldin, sleppur báturin ikki at luttaka.
Grein 5.
Í seinasta lagi 5 dagar áðrenn fyrstu stevnu (vanl. mánakvøld) skal hvørt felag senda inn gildugan luttøkuseðil til Róðrarsambandið. Hesin luttøkuseðil er galdandi fyri allar stevnurnar.
Kemur nýggjur rógvari á onkran bát í kappingarárinum, skal hesin rógvarin tilmeldast skrivliga til Róðrarsambandi í seinasta lagið dagin fyri róð verður. Bátur, sum ikki hevur latið gildugan luttøkuseðin frá sær, sleppur ikki at rógva.
Gott kappingarár


text:
Archive for mai, 2011|Monthly archive page
Aftur ein offurgerð
Nú fór so Sjúrður Skaale úr Tjóðveldisflokkinum. Hetta er ikki fyrstu ferð, at teir ella tær, sum royna eina gongda leið í sjálvstýrismálinum, brenna seg, tá ið tey orða aðrar niðurstøður enn tær armeraðu, sum loysingafólk, ið hava 1946 sum stavnhald, standa fyri.
Eg havi ein mistanka um, at tann, sum áhaldandi melur um ein órætt, sum honum hevur verið fyri, men sum viðkomandi ikki kann fáa bøttan aftur, m.a. tí at tað ikki vendist aftur, fær trupulleikar, sum í ringasta føri kunnu fáa dám av sjúku. Soleiðis kemur mær fyri, at Tjóðveldisflokkurin hevur tað í stjórnarskipanarmálinum, og hetta vanlukkulag kenna vit eisini aftur í øðrum steinrunnum stórpolitiskum málum.
Ongin sigurskransur
Men nú hevur Sjúrður Skaale altso stungið í sekkin. Eftir tí hann skrivar í sambandi við útmeldingina, so skilji eg hann væl. Fyri at halda lív í eldinum, hevur formaður Tjóðveldisfloksins fløkt seg inn í eina nót av pástandum og hálvum lygnum, sum tað skal óvanligur trúðskapur til at standa modell til.
Veruleikin er, at formaðurin vil hava loysing frá Danmark, men at tann hendingin, sum kundi givið Tjóðveldisflokkinum sigurskransin, tíverri ella tíbetur – eg veit ikki hvat er verri ella betri – er gloppin honum av hondum, tí at vit jú hava fingið loysing frá Danmark á tann hátt, at tað langt síðan er staðfest, at tað er Føroya fólk, sum ger av, um vit kvetta við Danmark ella ikki. So einfalt er tað!
Spurningurin er so: skal avgerðin um loysing og uppgerðin við Danmark takast við eini lóg um stjórnarskipan, ella skal tann avgerðin takast seinni ella kanska als ikki takast, men í øllum førum við støði í eini samtyktari lóg um eina føroyska stjórnarskipan. Her er stórur munur.
Í uppskotinum til sjórnarskipan verður staðfest, at Føroyar eru land, føroyingar eru tjóð, og alt vald í landinum er hjá Føroya fólki.
Trupulleikin hjá Sjúrða er bara, at tá ið hann er við til at gera eina skipan, sum tekur útgangstøði í veruleikanum og ikki einum søguligum trauma, ja, so verður hann lagdur undir at vera hoknaður fyri donskum trýsti. Tá ið tað nú ikki er so, so hevur Sjúrður púra rætt, tá ið hann sigur, at formaðurin í hansara flokki, sum setur fram hesar pástandir, er frekur.
Stjórnarskipanaruppskotið, sum nú liggur á borðinum, er ein staðfesting av ymsum politiskum viðurskiftum, og uttan at hava neyvlisið uppskotið tori eg at siga, at tað sum er er skilagott orðað, um ætlanin altso ikki er at taka tað endaligu uppgerðina við Danmark her og nú. Men uppskotið og seinni lógin, tá ið hon kanska verður samtykt, forðar ikki fyri, at ”uppgerðin” kann koma fyri aftur seinni.
Felagsnevnarin
Sjúrður sigur m.a. í síni skriving (eg meini her við greinina Revolutiónin og felagsnevnarin, sum eg júst havi lisið í Vágaportalinum), at endamálið við nevndararbeiðnum um stjórnarskipanina var at finna ein felagsnevnara, sum kann vera okkara politiska grundarlag.
Hann nevnir í hesum sambandi ymist, sum er broytt í upprunaliga uppskotinum til stjórnarskipan, og skrivar m.a.: ”Hetta er eisini farið út: ’Allar lógir og siðvenjur skulu virða hesa stjórnarskipan. Eingin lóg ella siðvenja má tí vera hildin at hava gildi, bara tí hon er eldri enn henda skipan ella hevur virkað í langa tíð.’ Lesarin kann sjálvur meta um, hvussu hetta skal skiljast, og hvør avleiðingin hevði verið, um tað varð sett í verk. Meirilutin í nevndini staðfesti ið hvussu er, at hesir setningar ikki lýstu okkara politiska felagsnevnara. Og okkara uppgáva var at finna eina breiða semju, sum kann skapa stabilitet. Uppgávan var ikki at fremja eina revolutión.”
Og í formælinum til uppskotið um stjórnarskipan er so komin henda orðingin: ”Stjórnarskipanin virðir teir stjórnarrættarligu sáttmálar og avtalur, sum eru í gildi, tá hon verður sett í verk, men staðfestir, at føroyskir myndugleikar hava fullan rætt til at siga hesar upp og taka við málsræðinum. Eingin lóg ella sáttmáli kann setast í gildi fyri Føroyar uttan Løgtingsins samtykki.” Aftur ein skilagóð staðfesting eftir mínum tykki.
Ongin politisk búrmáltíð
Tað er greitt, at uppskotið um sjórnarskipan undir nevndararbeiðnum hevur broytt skap frá at vera eitt paradunummar hjá ávísum flokkum ella persónum, til at verða pragmatiskur politikkur, sum ger, at vit framvegis kunnu koma hagar, sum tey, sum halda seg vera víðgongd, vilja sleppa, men at vit enn ikki eru har, um vit altso nakrantíð ætla okkum hagar. Og kanska ætla vit okkum onkra heilt aðrastaðnis.
Uppskotið til lóg um stjórnarskipan Føroya er kanska heldur ikki so avgerandi hending, sum tað tykist, og tað er so ongin politisk búrmáltíð. Onki fyri tann, sum er slúkin. Bara eitt neyðugt uppskot, onki annað.
Men eg vil geva Sjúrða rætt, at dettur hetta uppskotið burtur, so standa vit aftur í sama politiska óføri, sum vit hava staðið í tey seinastu 50 árini ella meira, tí vit hava brúk fyri at koma víðari í føroyskum politikki, og sjórnarskipanin, soleiðis sum hon nú er orðað, er eitt stig fram á leiðini. Hon kann enntá vera við til at koma okkum burtur úr einum trauma, sum vit hava verið plágað av alt ov longi.
Stig fyri stig
Viðhvørt er helst neyðugt við eini offurgerð, skal endi fáast á eini naggatódn. Vit hava sæð tað so mangan áður. Eitt hitt seinasta dømið var tá Mohamed Bouazizi í Tunis setti eld á seg sjálvan og doyði, tí hann vildi ikki longur góðtaka eyðmýkingina, ið komst av politiskari tilvild og framíhjárættinum hjá summum. Hetta førdi so til politisku kollveltingina har. Og nú ofrar Sjúrður Skaale seg, men um tað førir til nakra revolutión, orðið, sum hann sjálvur brúkar, ja, so var tað í hvussu er ikki ætlanin.
Tey, sum vilja hava alt avgjørt her og nú og til egnan heiður, kunnu sjálvandi síggja hesa semjuna, sum meirilutin í stjórnarskipanarnevndini hevur gjørt, sum eitt tekin um drál og manglandi vilja at gera avreksverk, men soleiðis er ofta í tí veruliga lívinum, at stig fyri stig rætta vegin eru eisini stig rætta vegin.


text:
Tíðindi
22.06.2021 · Umhvørvis- og vinnumálaráðiðLandsstýrismaðurin í umhvørvis- og vinnumálum og Kommunufelagið samd um reglugerð um óljóð frá skipum Landsstýrismaðurin í umhvørvis- og vinnumálum og Kommunufelagið eru vorðin samd um leist, sum skal minka um ampa av óljóði frá skipum við bryggju í føroyskum havnum. Ætlanin er, a
09.06.2021 · Uttanríkis- og mentamálaráðiðFyrstilærari til Velbastaðar skúla - Starvið sum fyrstilærari í Velbastaðar skúla verður við hesum lýst leyst at søkja við freist tann 22. juni 2021. Les lýsing her.
07.06.2021 · FíggjarmálaráðiðFøroyingar, ið búgva í Svøríki kunnu nú umbýta sítt føroyska koyrikort við eitt svenskt koyrikort Fyrr í ár varð boðað frá, at føroyingar í Svøríki sluppu undan at søkja um svenskt koyrikort og kundu halda fram at brúka føroyska koyrikortið. Nú boða svensku myndugleikarnir frá


text:
Lutfalsliga nógvir leikarar spæla ikki komandi umfar í Betri Deildini hjá monnum.
Hesir hava leikbann vegna ov mong gul kort:
Oddur Højgaard (NSÍ)
Hørður Askham (HB)
Tonni Thomsen (B68)
Ólavur Niclassen (ÍF)
Símun Sólheim (EB/Streymur)
Nikolei Johannesen (TB)
John Fagerstrøm (07 Vestur)
Haraftur koma leikarar, ið sita uttanfyri vegna reyð kort. Har kann nevnast, at Uros Stojanov hjá B36 fekk tríggjar dystir leikbann fyri tað, sum hann gjørdi móti EB/Streymi. Hann verður tí ikki við komandi tveir dystirnar.